CELEX: 52011PC0706
Language: da
Date: 2011-11-09
Title: Forslag til EUROPA-PARLAMENTETS OG RÅDETS FORORDNING om fastlæggelse af et handlingsprogram for told og beskatning i Den Europæiske Union for perioden 2014-2020 (FISCUS) og om ophævelse af beslutning nr. 1482/2007/EF og nr. 624/2007/EF

|
			
		
		
		52011PC0706
		
			Forslag til EUROPA-PARLAMENTETS OG RÅDETS FORORDNING om fastlæggelse af et handlingsprogram for told og beskatning i Den Europæiske Union for perioden 2014-2020 (FISCUS) og om ophævelse af beslutning nr. 1482/2007/EF og nr. 624/2007/EF /* KOM/2011/0706 endelig - 2011/0341 (COD) */
			
				
		
		
			
			   	BEGRUNDELSE

1.                      
BAGGRUNDEN FOR FORSLAGET

Den 29. juni 2011 vedtog Kommissionen et
forslag til den næste flerårige finansielle ramme for perioden 2014-2020[1], et budget for gennemførelsen
af Europa 2020-strategien, som bl.a. indeholder forslag til en ny generation af
Told- og Fiscalis-programmerne. I overensstemmelse med Kommissionens
forenklingsstrategi og idet der tages hensyn til parallellerne mellem de
nuværende Told- og Fiscalis-programmer, stilles der forslag om ét enkelt
program (FISCUS) i fremtiden, som dog tager højde for de særlige forhold, der
gælder henholdsvis for told og beskatning. Programmet vil bidrage til Europa
2020-strategien for intelligent, bæredygtig og inklusiv vækst[2] og gøre EU's indre marked og
toldunionen mere velfungerende. Ved at støtte tekniske fremskridt og innovation
i de nationale skatteadministrationer, så udviklingen går i retning af
e-skatteadministrationer, bidrager det nye program også til, at der oprettes et
digitalt indre marked ("En digital dagsorden for Europa").
Toldunionen
beskytter EU's finansielle interesser og medlemsstaternes opkrævning af told,
gebyrer, skatter og afgifter[3],
og den betyder, at varer fra tredjelande skal opfylde EU-lovgivningen, inden de
frit kan bevæge sig rundt i EU. Der behandles dagligt store handelsvolumener
(syv toldangivelser i sekundet), hvilket medfører, at toldmyndighederne bliver
nødt til at finde en balance mellem at lette samhandelen og beskytte borgerne
mod sikkerhedsrisici. Det kan kun opnås gennem et meget nært operationelt
samarbejde mellem medlemsstaternes toldadministrationer, mellem disse
administrationer og andre myndigheder, med erhvervslivet og andre tredjeparter.
For at opnå velfungerende beskatningssystemer i det indre marked er det
nødvendigt, at de nationale skatteadministrationer sikrer en effektiv
behandling af grænseoverskridende transaktioner, at skatteunddragelse
forebygges og bekæmpes, og skatteindtægterne beskyttes. Dette indebærer en
udveksling at store mængder information mellem skatteadministrationerne, at
skatteadministrationernes arbejde gøres mere effektivt, samtidig med at den
administrative, økonomiske og tidsmæssige byrde for de skatteydere, der er
involveret i grænseoverskridende aktiviteter, reduceres. Det kan kun opnås,
hvis der er et meget nært samarbejde mellem medlemsstaternes
skatteadministrationer og tredjeparter.
Det foreslåede program vil støtte samarbejdet
mellem told- og skattemyndighederne og andre berørte parter. Det er et opfølgningsprogram
til både Told 2013- og Fiscalis 2013-programmerne, der udløber den 31. december
2013. Det foreslåede FISCUS-program skal støtte told- og skattesamarbejdet i EU
og samler sig på den ene side om netværkssamarbejde og kompetenceudvikling og
på den anden side om it-kapacitetsopbygning. Netværkssamarbejde og kompetenceudvikling
giver mulighed for at udveksle god praksis og operationel viden mellem
medlemsstaterne og andre lande, der deltager i programmet.
It-kapacitetsopbygning gør det muligt at finansiere frontlinjeforskning i
it-infrastruktur og -systemer, der giver EU's told- og skatteadministrationer
mulighed for at udvikle sig til fuldt udbyggede e-administrationer. Projektets
største merværdi skabes ved at øge medlemsstaternes kapacitet til at generere
indtægter og forvalte stadigt mere komplekse samhandelsmønstre, samtidig med at
udgifterne til udviklingen af værktøjer til disse formål reduceres.

2.                      
RESULTATER AF KONSEKVENSANALYSER OG HØRINGER AF INTERESSEREDE PARTER
2.1.                
Høring og ekspertudtalelse

I sammenhæng med midtvejsevalueringen af de
eksisterende programmer[4],
analyserede en ekstern kontrahent de nuværende Told og Fiscalis
2013-programmers effektivitet, relevans og merværdi. Hertil blev der anvendt
foreliggende overvågningsdata fra de forskellige aktiviteter. I forbindelse med
midtvejsevalueringen af Told 2013-programmet blev der afholdt høringer med
deltagelse af repræsentanter for erhvervslivet.
En anden ekstern kontrahent gennemførte en
undersøgelse af den mulige ramme for det fremtidige Told og Fiscalis-program[5], af udfordringerne for
programmet, dets mål og mulige politiske løsningsmodeller, herunder en grundig
analyse af fremtidige udfordringer, strukturelle problemer og mulige
forbedringer af toldunionens funktionsmåde. I forbindelse med sidstnævnte blev
der afholdt høringer med deltagelse af toldeksperter på forskellige niveauer.
Fordi aktiviteterne i forbindelse med informationsudvekslingen har så stor
betydning, blev der foretaget en undersøgelse af den fremtidige
gennemførelsesstrategi på området. Undersøgelsen blev præsenteret på
workshopper for ledende informationsmedarbejdere i told- og
skatteadministrationerne i juni 2011.
Resultaterne af undersøgelsen af de fremtidige
programmer blev drøftet med repræsentanter for de deltagende lande på
workshopper, som blev afholdt i juni og juli 2011. Som forberedelse til disse
workshopper, blev der i de pågældende programudvalg afholdt et rundbordsmøde i
foråret 2011[6],
hvor de deltagende lande blev bedt om at udpege programmets vigtigste styrker,
og hvordan det kunne gøres mere effektivt.
Der blev udarbejdet konsekvensanalyser for
fortsættelsen af Told- og Fiscalis-programmerne. Disse blev godkendt af
Udvalget for Konsekvensanalyse.
Under udarbejdelsen af forslaget til det
fremtidige program blev der accepteret talrige anbefalinger vedrørende
udformningen og yderligere forbedringer af programmet, navnlig vedrørende
udformningen af programaktiviteterne og formuleringen af programmets mål. De
vigtigste anbefalinger vedrørte indførelsen af nye specifikke målsætninger
eller en fornyet vægt på eksisterende mål. For beskatningsdelens vedkommende
satte anbefalingerne fokus på at nedbring den administrative byrde for
skatteadministrationer og skatteydere, forbedre samarbejdet med tredjelande og
tredjeparter og styrke bekæmpelsen af svig. For så vidt angår tolddelen, lægger
programmet større vægt på samarbejdet med tredjelande, erhvervsorganisationer
og lettelse af samhandelen. Det blev desuden anbefalet i
midtvejsevalueringerne, at der indføres nye værktøjer til at løfte nye
udfordringer, navnlig samarbejdet om specifikke operationelle opgaver, en
forbedret udbredelse af resultaterne af programaktiviteterne ved hjælp af
onlinesamarbejdsmetoder og ved at fastlægge en ramme til bedre at overvåge
programmernes resultater.

2.2.                
Konsekvensanalyse

Under hensyntagen til den overordnede politiske
ramme og problemerne inden for told og beskatning de næste 10 år blev en række
politiske løsningsmodeller analyseret og sammenlignet i forbindelse med
konsekvensanalysen af de nuværende programmer.
Fælles politiske løsningsmodeller:
1)           Basisscenarie: Videreførelse
af programmerne i deres nuværende udformning og med deres nuværende
målsætninger.
2)           Afslutning af programmerne:
Begge programmer afsluttes, og der stilles ikke længere EU-midler til rådighed
for it-værktøjer, fælles foranstaltninger eller uddannelsesaktiviteter, som
støtter samarbejde på told- og skatteområdet.
Specifikke politiske løsningsmodeller på
toldområdet:
3)           Øget støtte til EU's retlige
forpligtelser som f.eks. den moderniserede toldkodeks. Denne løsningsmodel
udvider grundscenariet og skræddersyr programmet til de nye behov, der måtte
opstå som følge af den fortsatte udvikling af toldunionen. Den omfatter
anvendelsen af nye it-systemer, som defineret i EU-toldlovgivningen, en gradvis
indførelse af en fælles udviklingsmodel for it-systemer og en modernisering af
den underliggende styring, opbygning og teknologi. 
4)           Øget støtte til EU's retlige
forpligtelser og økonomisk støtte til teknisk kapacitetsopbygning: Ud over
de komponenter, der indgår under det forrige punkt, omfatter denne løsningsmodel
en økonomisk støtteordning, der giver medlemsstaterne mulighed for at anmode om
støtte til at erhverve udstyr til at kontrollere land-, sø- og luftgrænser,
f.eks. scannere eller laboratorieudstyr. Den vil støtte medlemsstaterne i deres
bestræbelser på at imødekomme kravene om hurtigere og mere strømlinede
kontrolforanstaltninger i forbindelse med ny teknologi. 
5)           Øget støtte til EU's retlige
forpligtelser med et maksimeret fælles it-miljø: Ud over de komponenter,
der indgår under løsningsmodel 3, støtter denne løsningsmodel EU's
toldmyndigheder, så de i forbindelse med gennemførelsen af EU-toldlovgivningen
kan drage fordel af en fuldstændig fælles udvikling og drift af it-systemer på
EU-plan, som f.eks. den moderniserede toldkodeks og anden toldrelateret
lovgivning. Denne valgmulighed sikrer øget støtte til de offentlige
myndigheders udvikling og anvendelse af alle de systemer, der er nødvendige for
et tværeuropæisk elektronisk toldmiljø, samt erhvervslivet mulighed for at
tilslutte sig systemerne.
Særlige politiske løsningsmodeller på
beskatningsområdet:
6)           Opgradering af basisscenariet:
Denne løsningsmodel indebærer, at de specifikke målsætninger i basisscenariet
skræddersys til de fremtidige udfordringer. I forhold til det nuværende program
sætter den større fokus på skatte- og momssvig, skatteunddragelse og
-undgåelse, samtidig med at der tages fat på den store administrative byrde for
skatteydere og skatteforvaltninger. Endvidere tages samarbejdet med tredjelande
og tredjeparter op til overvejelse. Denne løsningsmodel kræver kun et marginalt
større budget end det nuværende Fiscalis-program.
7)           Opgradering og fremme af nye
politikker: Ud over at der tages fat på de problemer, der er beskrevet i
løsningsmodellen ovenfor, giver denne politiske løsningsmodel mulighed for at
udvide samarbejdet til nye områder, som kan opstå som følge af den politiske
udvikling. Den kan bl.a. gøre det muligt for programmerne at fremme en ensartet
anvendelse og gennemførelse af ny lovgivning og gennemføre den dermed forbundne
udveksling af information og administrative samarbejde. 
Som følge af konsekvensanalyserne fremsættes
følgende anbefalinger: På toldområdet foretrækkes løsningsmodel 3 "Øget
støtte til EU's retlige forpligtelser, som f.eks. den moderniserede toldkodeks",
mens den foretrukne løsningsmodel på beskatningsområdet er løsningsmodel 6 "Opgradering
af basisscenariet". Begge løsningsmodeller er i overensstemmelse med
forslaget om et nyt budget for Europa 2020 og accepteres af
medlemsstaterne. "Øget støtte til EU's retlige forpligtelser og økonomisk
støtte til teknisk kapacitetsopbygning" blev ikke valgt på toldområdet,
fordi erhvervelsen af det udstyr, som nævnes under komponenten vedrørende
teknisk kapacitetsopbygning, kan medfinansieres af andre programmer, herunder
de regionale strukturfonde, samtidig med at der sikres sammenhæng med de
specifikke målsætninger i det foreslåede FISCUS-program.

3.                      
FORSLAGETS JURIDISKE INDHOLD
3.1.                
Retsgrundlag

FISCUS-forslaget er baseret på et dobbelt
retsgrundlag. Forslagets toldrelaterede aspekter er baseret på artikel
33 i traktaten om Den Europæiske Unions funktionsmåde (TEUF), hvori der
kræves handling fra Den Europæiske Unions side i forbindelse med
toldsamarbejdet og EU's toldunion. 
Mange aspekter af gennemførelsen af skatte- og
afgiftspolitikken hører stadig primært ind under medlemsstaternes kompetence.
Det foreslåede program kan dog ikke opfattes som en skattepolitisk
foranstaltning, som hører ind under medlemsstaternes kompetence. Målet med
programmet er nemlig at forbedre samarbejdet mellem skatteadministrationerne,
idet der stilles mekanismer, metoder og den nødvendige finansiering til
rådighed. Når Kommissionen gennemfører programmet, fører det ikke i sig selv
til yderligere harmonisering af de nationale beskatningssystemer, men gør det
muligt at mindske de negative virkninger af 27 forskellige beskatningssystemer,
som f.eks. konkurrenceforvridning, den administrative byrde for
administrationer og skatteydere og skatteturisme. Den foreslåede foranstaltning
er derfor en klar ledsageforanstaltning til det indre marked, som gør det
muligt at forbedre den måde, hvorpå de forskellige beskatningssystemer i det
indre marked fungerer. Retsgrundlaget for de beskatningsrelaterede aspekter
i programforslaget er derfor artikel 114 i TEUF.

3.2.                
Nærheds- og proportionalitetsprincippet

Der er behov for handling på EU-plan snarere
end på nationalt plan af følgende grunde:
·       
Toldunionen hører ind
under EU's enekompetence. Ved at overdrage deres beføjelser til EU
vedtog medlemsstaterne ipso facto, at foranstaltninger på toldområdet
bedre kan gennemføres på EU-plan. EU's retlige ramme er dog ikke i sig selv nok
til at sikre, at toldunionen fungerer efter hensigten. For at sikre at EU's
toldlovgivning anvendes på en konvergerende og harmoniseret måde, bør den
retlige ramme, som det fremgår af toldprogrammet, suppleres af
støtteforanstaltninger.
·       
Mange af aktiviteterne på toldområdet er grænseoverskridende
og involverer og påvirker dermed alle 27 medlemsstater. Det er derfor ikke
effektivt, at de enkelte medlemsstater gennemfører dem. Der er behov for
handling på EU-plan for at understøtte toldarbejdets europæiske dimension,
undgå forvridninger på det indre marked og understøtte en effektiv beskyttelse
af EU's ydre grænser. 
·       
For at sikre at toldunionen fungerer efter
hensigten, og at den og dens fælles rammebestemmelser yderligere udvikles, er
handling på EU-plan derfor berettiget, idet det har vist sig at være EU's mest
effektive reaktion på mangler og udfordringer i forbindelse med gennemførelsen
af toldunionen og toldsamarbejdet.
·       
På beskatningsområdet er det ikke nok at
vedtage lovgivning på EU-plan og gå ud fra, at gennemførelsen sker uden
problemer, samt at overtrædelsesproceduren, hvis dette ikke skulle være
tilfældet, er tilstrækkelig. For effektivt at gennemføre EU- og national
skattelovgivning er der behov for samarbejde og samordning på europæisk plan.
·       
De udfordringer, der er påvist på beskatningsområdet,
kan ikke tackles uden at Kommissionen påtager sig en ledende rolle, og
uden at medlemsstaterne opfordres til at se ud over grænserne for deres
administrative område. Uden et meget nært samarbejde og en indgående samordning
mellem medlemsstaterne, vil den illoyale skattekonkurrence vokse, skatteturisme
vil blive mere udbredt, og svindlere vil udnytte det manglende samarbejde
mellem de nationale myndigheder. 
·       
Fra et økonomisk synspunkt er det mere
effektivt at træffe foranstaltninger på EU-plan. Rygraden i samarbejdet på
told- og skatteområdet er et kommunikationsnet med et højt sikkerhedsniveau,
som er udviklet specielt til formålet. Det forbinder nationale told- og
skatteadministrationer på ca. 5 000 forbindelsespunkter. Det fælles
it-netværk sikrer, at den enkelte nationale administration kun behøver at
tilkoble sig én gang for at kunne udveksle alle former for oplysninger. Hvis
den ikke fandtes, ville medlemsstaterne være nødt til at tilkoble sig de
nationale systemer i de andre medlemsstater enkeltvis, altså 26 gange.
I henhold til artikel 17 i TEUF skal
Kommissionen udøve koordinerings-, gennemførelses- og forvaltningsfunktioner på
de betingelser, der er fastsat i traktaterne. På grund af eksisterende og
fremtidige udfordringer for EU på told- og skatteområdet er det nødvendigt, at
Kommissionen koordinerer sine foranstaltninger med de nationale told- og
skattemyndigheder samt med specialiserede repræsentanter, både på det praktiske
plan og på lang sigt. Programmets forskellige fora og værktøjer udgør en
passende ramme for Kommissionen til at påtage sig denne koordinerende rolle på
told- og skatteområdet. FISCUS-programmet er derfor i overensstemmelse med nærheds-
og proportionalitetsprincippet (som fastsat i artikel 5 i traktaten om Den
Europæiske Union (TEU)).

3.3.                
Virkemiddel

En EU-indsats i form af et
finansieringsprogram er hensigtsmæssig, hvilket også er i overensstemmelse med
konklusionen i de relevante konsekvensanalyser. På baggrund af de positive
tilbagemeldinger fra midtvejsevalueringen af Told 2013- og Fiscalis
2013-programmerne, stiller Kommissionen forslag om et opfølgningsprogram, det
såkaldte "FISCUS-program".
Selv om det nye program også primært er rettet
mod medlemsstaterne og de nationale myndigheder, er det hensigten, at de
fremtidige programforanstaltninger i højere grad, end det hidtil har været
tilfældet, skal involvere eksterne interessenter. På baggrund af denne
udvikling er en "forordning" det passende juridiske instrument til at
oprette programmet og ikke en "beslutning", som blev anvendt til
tidligere programmer. 

4.                      
VIRKNINGER FOR BUDGETTET

Timingen af den fornyede gennemgang af EU's finansieringsprogrammer
hænger sammen med forslaget til en ny flerårig finansiel ramme, jf.
Kommissionens arbejdsprogram. I overensstemmelse med dette forslag, indeholder
forordningen om FISCUS-programmet en budgetramme på 777 600 000 EUR (i
løbende priser) for perioden 2014-2020.
FISCUS-programmet gennemføres med en direkte
central forvaltning og på grundlag af en prioritering. Sammen med
interessenterne opstilles der arbejdsprogrammer, hvori de prioriterede mål for
en bestemt periode fastlægges.

5.                      
FAKULTATIVE ELEMENTER
5.1.                
Noter til specifikke bestemmelser
5.1.1.          
Kapitel I: Almindelige bestemmelser

For så vidt angår de toldrelaterede aspekter,
er programmets anvendelsesområde specifikt rettet mod toldunionens
funktion. For så vidt angår de beskatningsrelaterede aspekter, er programmet
blevet afstemt efter den gældende EU-skattelovgivning, hvilket vil sige, at det
ikke kun dækker moms, punktafgifter og indkomst- og formueskatter, men også
andre skatter og afgifter, som er omfattet af EU's skattelovgivning.
Medlemsstater, kandidatlande og potentielle
kandidatlande kan deltage i FISCUS-programmet. I overensstemmelse EU's
overordnede strategi på området, vil lande, der er omfattet af den europæiske
naboskabspolitik, også have mulighed for at deltage i programmet på visse betingelser.
Endelig kan "eksterne eksperter" også deltage i specifikke
foranstaltninger (f.eks. repræsentanter for andre myndigheder, erhvervslivet,
nationale og internationale organisationer og eventuelt andre eksperter).
FISCUS-programmets målsætninger er blevet
omlagt, så den svarer til de problemer og udfordringer, der er påvist, og som
forventes for told- og skattepolitikken og told- og skattemyndighederne i de
kommende 10 år. Den overordnede målsætning med programmet er at understøtte
toldunionens funktion og styrke det indre marked. Målsætningen skal opfyldes
ved at forbedre beskatningssystemernes virkemåde gennem samarbejde mellem de
deltagende lande, deres told- og skatteadministrationer, embedsmænd og eksterne
eksperter.
For at programmet kan reagere hensigtsmæssigt
på de fremtidige udfordringer på told- og skatteområdet i EU, er der defineret
en række specifikke målsætninger. Programmet skal:
1.           understøtte forberedelsen af samt en
konsekvent anvendelse og en effektiv gennemførelse af EU-lovgivningen på told-
og skatteområdet
2.           bidrage til, at told- og
skattemyndighederne fungerer effektivt, ved at forbedre deres administrative
kapacitet og mindske den administrative byrde
3.           forebygge svig og skatteunddragelse,
styrke konkurrenceevnen og øge sikkerheden ved at styrke samarbejdet med
internationale organisationer, andre statslige myndigheder, tredjelande,
erhvervsdrivende og deres organisationer
4.           styrke de europæiske virksomheders
konkurrenceevne ved at lette samhandelen og mindske overholdelsesomkostningerne
5.           beskytte EU's og medlemsstaternes
finansielle og økonomiske interesser ved at bekæmpe svig og skatteunddragelse 
6.           (for så vidt angår tolddelen) støtte
toldmyndighederne i deres bestræbelser på at beskytte borgerne og økonomien i
sikkerhedsmæssig henseende samt med at beskytte miljøet.
Der er tilføjet operationelle målsætninger,
som koncentrerer sig om de resultater, programmet skal levere. Disse findes i
bilag 1 til forordningen.

5.1.2.          
Kapitel II: Støtteberettigede foranstaltninger

De forskellige typer foranstaltninger,
der betragtes som berettigede til støtte under programmet, er de samme som
under de nuværende programmer, dvs.:
·                        
fælles foranstaltninger, der fremmer udveksling af
viden og god praksis mellem embedsmænd i de deltagende landes told- og
skatteadministrationer
·                        
europæiske informationssystemer[7], der fremmer udveksling af
information og adgang til fælles data, og endelig
·                        
uddannelsesaktiviteter, der fører til en udbygning
af de menneskelige kompetencer hos told- og skatteembedsmænd over hele EU.
Der er foretaget ændringer i visse typer af
foranstaltninger.
·                        
FISCUS-programmet kommer til at omfatte en række
nye redskaber til de fælles foranstaltninger: 
·              
Styringsgrupper (kun
nye for så vidt angår beskatning) skal udføre koordinerende aktiviteter. De vil
normalt blive sammensat af alle interesserede deltagerlande. De adskiller sig
fra projektgrupper, der normalt er sammensat af et begrænset antal lande, er
nedsat for en begrænset periode og arbejder med at nå et på forhånd defineret
mål med et præcist beskrevet resultat. 
·              
Eksperthold er
strukturerede former for samarbejde, som samler ekspertise og/eller tager fat
på specifikke operationelle aktiviteter. De kan etableres på ikke-permanent
eller permanent basis og kan eventuelt modtage støtte, som f.eks.
onlinesamarbejdstjenester, administrativ bistand og infrastrukturfaciliteter
samt udstyr, der bidrager til en vellykket gennemførelse af en foranstaltning.
·              
Foranstaltninger til kapacitetsopbygning i den
offentlige forvaltning skal understøtte told- og skattemyndigheder
med særlige problemer, det være sig manglende viden, ekspertise eller
organisatoriske og andre svagheder, som kan overvindes ved hjælp af
skræddersyede støtteforanstaltninger, der gennemføres af et andet land og/eller
af Kommissionens tjenestemænd.
·                        
For så vidt angår de europæiske
informationssystemer, definerer det nye program "EU-komponenter" som
it-aktiver og -tjenester, der vedrører alle eller nogle af medlemsstaterne, og
som ejes eller erhverves af Kommissionen. Disse EU-komponenter beskrives i
bilag 2, punkt 4 i forslaget til retsakt. De "nationale komponenter"
er alle komponenter, der ikke er "EU-komponenter". De udvikles,
installeres og drives af medlemsstaterne og er dermed underlagt
medlemsstaternes finansiering og ansvar. 
Omdefineringen af EU-komponenterne skal ses i
lyses af den ændrede praksis i forbindelse med udviklingen af it-systemer. For
øjeblikket er den enkelte medlemsstat ansvarlig for gennemførelsen af de
nationale systemer i henhold til fælles specifikationer. Det betyder, at hvert
enkelt system udvikles 27 gange, at der er 27 grænseflader til de
erhvervsdrivende, 27 udviklingsplaner, 27 problemsæt i relation til projektet
eller driften, osv. Kommissionen er navnlig i lyset af den finansielle krise af
den opfattelse, at it-systemerne bør udvikles mere effektivt, hvilket omfatter
flere centrale ressourcer, samt at medlemsstaterne i højere grad bør inddrages
i fælles projekter.
Hensigten med denne forenkling er at nedbringe de
samlede it-udgifter og gøre dataene mere sammenhængende og anvendelsen af
reglerne mere ensartet ved gradvis at bevæge sig i retning af en mere fælles
it-udvikling (viden, data, it-komponenter). Den vil medføre forbedrede
arbejdsmetoder gennem f.eks. erhvervsprocesmodeller og bedre kvalitetsspecifikationer,
men den vil også medføre mere standardisering, der f.eks. vil harmonisere
grænsefladerne til de erhvervsdrivende. Den nye fremgangsmåde, der går i
retning af EU-komponenter, begrænser risikoen for forskellige udviklings- og
anvendelsesplaner, og den giver samtidig større mulighed for at kontrollere
færdiggørelsen af projektet. Med fælles planer undgår man nemlig, at det
langsomste led i udviklingskæden bestemmer iværksættelsesdatoen for hele
projektet. Kommissionens øgede ansvar vil kræve mere specialiseret støtte og
personale på kommissionsniveau.

5.1.3.          
Kapitel IV: Gennemførelse

For at skabe ens betingelser for
gennemførelsen af denne forordning bør gennemførelsesbeføjelserne overdrages
til Kommissionen. I denne forbindelse vil der i overensstemmelse med undersøgelsesproceduren
i artikel 5 i Europa-Parlamentets og Rådets forordning (EU) nr. 182/2011 af 16.
februar 2011 om de generelle regler og principper for, hvordan medlemsstaterne
skal kontrollere Kommissionens udøvelse af gennemførelsesbeføjelser[8], blive vedtaget et årligt
arbejdsprogram.

5.2.                
Forenkling
5.2.1.          
Hvordan bidrog forslaget til en forenkling?

a)      Sammenhæng med finansforordningen
Programforslaget er i fuld overensstemmelse med
finansforordningen og dens gennemførelsesbestemmelser. Tilskud og indkøb er de vigtigste
finansielle instrumenter, som anvendes til at gennemføre programmet. Programmet
omfatter de forenklingsforanstaltninger, som fremgår af Kommissionens forslag
til revision af finansforordningen, navnlig anvendelsen af faste beløb, faste
takster og enhedsomkostninger. På grund af den store betydning, som afregningen
af opholds- og rejseomkostninger har i programmet, indføres den nye
finansforordning forenklingsforanstaltninger på området i programmet.
b)      Sammenhæng mellem Told og Fiscalis
2013-programmerne
Forvaltningen af de tidligere Told og
Fiscalis-programmer var bragt fuldt på linje på baggrund af ens indkøbsregler
og tilskudsmodeller, fælles vejledninger for forvaltningen og it-baserede
systemer. Forvaltningsmodellen omfatter klare og enkle procedurer for
planlægningen af programaktiviteterne. Kommissionens programforvaltningsgruppe
bistås af programforvaltningsgrupper i de forskellige told- og
skatteadministrationer, der optræder som facilitator og første kontaktled for
medlemsstaternes henholdsvis told- og skatteembedsmænd. Forvaltningsmodellen
medfører, at aktiviteter kan sættes i værk med kort frist, højst nogle
uger, hvorved der hurtigt kan reageres på nye behov, samtidig med at det
sikres, at der er overensstemmelse mellem de forskellige aktiviteter.
Medlemsstaterne har i midtvejsevalueringen givet udtryk for, at de er tilfredse
med programmets forvaltningsmodel[9].
På grund af den nære sammenhæng, der allerede eksisterer mellem Told- og
Fiscalis-programmerne, samt Kommissionens forenklingsstrategi blev det
besluttet at stille forslag om ét enkelt program (FISCUS) i forbindelse med den
flerårige finansielle ramme for 2014-2020.
c)      Er udlicitering overvejet i forbindelse
med programmet?
Muligheden for at gennemføre det fremtidige
program ved hjælp af et gennemførelsesorgan blev overvejet. Et organ
kunne gives beføjelser til at udføre opgaver som udvælgelsen af aktiviteter
under programmet, den administrative forberedelse og opfølgning af
aktiviteterne, overvågning af aktiviteterne, tilskud og indkøb af it-systemer.
Et gennemførelsesorgan ville imidlertid tilføre et yderligere lag til
styringsstrukturen, øge udgifterne til koordinering og kontrol og besværliggøre
og forlænge beslutningstagningen ved at tilføje nye administrative procedurer.
Det ville desuden påvirke niveauet af knowhow inden for Kommissionen negativt
og øge risikoen for en fragmentering af indholdet i forhold til de
administrative aspekter. Denne mulighed ville ikke medføre de forventede
fordele for erhvervslivet og er derfor blevet forkastet. 
I forbindelse med et andet scenarie blev det
endvidere overvejet at overføre alle relevante it-aktiviteter til de
nationale administrationer med undtagelse af CNN/CSI-netværket og de dermed
forbundne ydelser. Dette scenarie indebærer en meget stor risiko for, at der
lidt efter lidt vil blive behov for, og skulle tages initiativ til, at etablere
en mere central forvaltningsstruktur. Konsekvenserne heraf kan sammenlignes med
den effekt, som en afbrydelse af programmet ville have. Den ville bringe told-
og skatteadministrationernes effektivitet i fare, udfordre ensartetheden i
toldunionen og dermed behandlingen af de erhvervsdrivende samt mindske evnen
til at forebygge og spore svig. På grund af den negative indvirkning på
resultater og effektivitet, blev dette scenarie også forkastet. 
d)      Anvender programmet fælles it-værktøjer
for at mindske den administrative byrde for modtagere og kontrahenter?
Told 2013- og Fiscalis 2013-programmerne anvender
allerede værktøjer til at forenkle forvaltningen af tilskud gennem et fælles
aktivitetsrapporteringsværktøj ("Activity Reporting Tool" (ART).

5.2.2.          
Effektivitetsmåling i forbindelse med forslaget

Programmets effektivitet vil blive målt ved hjælp
af et sæt klare indikatorer for effektivitet, virkning og output, som står i
forbindelse med programmets overordnede, specifikke og operationelle
målsætninger og etablerer forbindelsen til Kommissionens forvaltningsplan. Den
detaljerede liste over indikatorer for virkning, resultat og output findes i de
respektive programmers konsekvensanalyse. Kommissionen har fastsat mål for
nogle af programmets operative målsætninger, og de vil blive suppleret med
yderligere mål via foranstaltninger inden for rammerne af de aktuelle
programmer. Målene med alle de operationelle målsætninger fastsættes af
Kommissionen inden starten på 2020-programmet og forelægges til vedtagelse i
programudvalget i forbindelse med udarbejdelsen af det årlige arbejdsprogram.

5.2.3.          
Er programforslaget i overensstemmelse med
Kommissionens generelle politik? 

Programmet bidrager til at nå målene for Europa
2020-strategien, fordi det styrker det indre marked, øger produktiviteten i den
offentlige sektor, understøtter den tekniske udvikling og innovation i
forvaltningerne og fremmer beskæftigelsen. Det understøtter flagskibsinitiativerne
på den digitale dagsorden for Europa[10],
flagskibsinitiativet "Innovation i EU"[11], flagskibsinitiativet "En
dagsorden for nye kvalifikationer og nye job"[12] og flagskibsinitiativet
vedrørende en industripolitik for en globaliseret verden[13]. Programmet understøtter
endvidere akten for det indre marked samt fremmer vækst og innovation ved at
håndhæve de intellektuelle ejendomsrettigheder (IPR) ved grænsen i
overensstemmelse med den seneste omfattende IPR-strategi[14]. For så vidt angår
beskyttelsen af EU's og medlemsstaternes økonomiske interesser, støtter
programmet opkrævningen af told og forskellige gebyrer og afgifter på handel
samt de fælles bestræbelser på at bekæmpe svig. Toldunionen fungerer som den
operative del af EU's handelspolitik[15],
og programmet bidrager derfor til gennemførelsen af bilaterale og multilaterale
handelsaftaler, opkrævning af told, iværksættelse af handelsforanstaltninger
(f.eks. oprindelsesregler), embargoer og andre restriktioner i overensstemmelse
med EU's handelsstrategi[16].
På det seneste har toldmyndighederne fået tildelt en miljøbeskyttende rolle
(bl.a. i tilknytning til illegal udførsel af affald, kemikalier,
ozonlagsnedbrydende stoffer, ulovlig skovhugst og CITES-konventionen). Endelig
bidrager toldmyndighedernes indgriben og samarbejdet mellem dem, politiet og
andre retshåndhævende myndigheder i stadig højere grad til EU's indre
sikkerhed, som det fremgår af handlingsplanen for den indre sikkerhedsstrategi[17] samt af Handlingsplanen om
gennemførelse af Stockholmprogrammet[18].
2011/0341 (COD)
Forslag til
EUROPA-PARLAMENTETS OG RÅDETS FORORDNING
om fastlæggelse af et handlingsprogram for
told og beskatning i Den Europæiske Union for perioden 2014-2020 (FISCUS) og om
ophævelse af beslutning nr. 1482/2007/EF og nr. 624/2007/EF
EUROPA-PARLAMENTET OG RÅDET FOR DEN
EUROPÆISKE UNION HAR —
under henvisning til traktaten om Den
Europæiske Unions funktionsmåde, særlig artikel 33 og 114,
under henvisning til forslag fra
Europa-Kommissionen,
efter fremsendelse af udkast til lovgivningsmæssig
retsakt til de nationale parlamenter,
under henvisning til udtalelse fra Det
Europæiske Økonomiske og Sociale Udvalg[19],
efter den almindelige lovgivningsprocedure og
ud fra følgende betragtninger:
(1)              
De flerårige handlingsprogrammer på told- og
skatteområdet, der gælder frem til 2014, har ydet et betydeligt bidrag til at
fremme og styrke samarbejdet mellem henholdsvis told- og skattemyndigheder i
EU. Det er derfor hensigtsmæssigt at sikre videreførelsen af disse programmer
ved at fastlægge et nyt program inden for samme område. 
(2)              
På grund synergierne mellem de programmer, der
gælder frem til 2014, og i overensstemmelse med Kommissionens forpligtelse til
at nedbringe antallet af programmer, jf. "Et budget for Europa 2020"[20], bør samarbejdsprogrammerne på
told- og skatteområdet erstattes af et enkelt program. Fastlæggelsen af
programmet giver desuden mulighed for større forenkling og sammenhæng, samtidig
med at det stadig bliver muligt at iværksætte særskilte aktiviteter inden for
begge områder (told og beskatning).
(3)              
Programaktiviteterne, dvs. de europæiske
informationssystemer, fællesforanstaltningerne for told- og skatteembedsmænd og
de fælles uddannelsesinitiativer, forventes at bidrage til gennemførelsen af
Europa 2020-strategien for intelligent, bæredygtig og inklusiv vækst[21]. Ved at danne ramme om
aktiviteter, der skal gøre told- og skattemyndighederne mere effektive, styrke
virksomhedernes konkurrenceevne, fremme beskæftigelsen og være med til at
beskytte EU's finansielle og økonomiske interesser bidrager programmet aktivt
til at styrke toldunionens og det indre markeds funktion.
(4)              
Programmets beskatningsdel bør bringes i
overensstemmelse med nuværende og kommende EU-lovgivning, så det bliver muligt
at understøtte aktiviteter i tilknytning til eventuelle nye EU-skatter eller ny
EU-lovgivning. I dette program dækker beskatning derfor ikke kun
merværdiafgifter, som det var tilfældet i Rådets direktiv nr. 2006/112/EF af
28. november 2006 om det fælles merværdiafgiftssystem[22], punktafgiftssatser for
alkohol, som det var tilfældet i Rådets direktiv 92/83/EØF af 19. oktober
1992 om harmonisering af punktafgiftsstrukturen for alkohol og alkoholholdige
drikkevarer[23],
om tobaksvarer, som det var tilfældet i Rådets direktiv 2011/64/EU af
21. juni 2011 om punktafgiftsstrukturen og -satserne for forarbejdet tobak[24], energiprodukter og
elektricitet, som det var tilfældet i Rådets direktiv 2003/96/EF af 27. oktober
2003 om omstrukturering af EF-bestemmelserne for beskatning af energiprodukter
og elektricitet[25],
men også alle andre skatter og afgifter, der er omfattet af EU's
skattelovgivning i henhold til Rådets direktiv 2010/24/EU af 16. marts
2010 om gensidig bistand ved inddrivelse af fordringer i forbindelse med
skatter, afgifter og andre foranstaltninger[26].
(5)              
For at støtte tredjelandes tiltrædelses- og
associeringsproces kan såvel tiltrædelseslande og kandidatlande som potentielle
kandidatlande og lande, der er omfattet af den europæiske naboskabspolitik[27], deltage i programmet, hvis
visse betingelser er opfyldt. På grund af den stadig større integration i
verdensøkonomien kan det endvidere være nyttigt også at inddrage eksterne
eksperter, som f.eks. told- og skatteembedsmænd i tredjelande, repræsentanter
for internationale organisationer eller erhvervsdrivende inden for særlige områder.
(6)              
Målsætningerne i programmerne, der gælder frem til
2014, bør justeres i lyset af de problemer og udfordringer, som forventes at
opstå i løbet af de næste 10 år. Programmet, som fastlægges i henhold til denne
forordning, bør spille en rolle på vigtige områder som den konsekvente
gennemførelse af EU-lovgivningen, beskyttelsen af Unionens finansielle og
økonomiske interesser, beskyttelsen af sikkerheden og udbygningen af told- og
skattemyndighedernes administrative kapacitet. På grund af den måde, hvorpå
problemerne i forbindelse med de nye udfordringer udvikler sig, bør der lægges
større vægt på at bekæmpe svig, nedbringe den administrative byrde og lette
samhandelen.
(7)              
De værktøjer, der er blevet anvendt i forbindelse
med programmerne, der gælder frem til 2014, har vist sig at være passende og er
derfor blevet bibeholdt. Da der imidlertid er behov for værktøjer, som giver
mulighed for et mere struktureret operationelt samarbejde, er der tilføjet
yderligere værktøjer, som f.eks. eksperthold bestående af EU- og nationale
eksperter, der sammen skal udføre opgaver inden for bestemte områder. På grund
af den seneste udvikling er det også passende at give mulighed for at
iværksætte foranstaltninger under programmet, som bidrager til at opbygge
administrativ kapacitet med henblik på at yde specialiseret bistand til lande,
som har behov for en sådan bistand.
(8)              
De europæiske informationssystemer spiller en
afgørende rolle for styrkelsen af told- og beskatningssystemerne i EU og bør
derfor fortsat finansieres under programmet. Det bør desuden være muligt at
tilføje nye told- og skatterelaterede informationssystemer til programmet, som
er oprettet i medfør af EU-lovgivningen. Sidstnævnte bør baseres på fælles
udviklingsmodeller og en moderne it-arkitektur for at øge told- og
skatteadministrationernes fleksibilitet og effektivitet.
(9)              
Udbygningen af de menneskelige kompetencer i form
af fælles uddannelsesinitiativer bør også iværksættes under programmet. Det er
nødvendigt, at told- og skatteembedsmænd både udbygger og ajourfører deres
viden og færdigheder, så de kan leve op til Unionens krav. Programmet bør
spille en central rolle med hensyn til effektivt at styrke den menneskelige
kapacitet gennem øget støtte til uddannelse af told- og skatteembedsmænd samt
erhvervsdrivende. Til dette formål bør Unionens nuværende fælles
uddannelsesstrategi, der fortrinsvis var baseret på en centraliseret udvikling
af e-læring, udvikles til et mangestrenget EU-støtteprogram for
uddannelsesforanstaltninger på skatteområdet.
(10)          
Programmet bør dække en periode på syv år, så dets
varighed tilpasses varigheden af den flerårige finansielle ramme, som er
fastsat i Rådets forordning (EU) nr. xxx af xxx om fastlæggelse af den
flerårige finansielle ramme for årene 2014-2020[28].
(11)          
I henhold til punkt [17] i den interinstitutionelle
aftale af XX/YY/201Z mellem Europa-Parlamentet, Rådet og Kommissionen om
budgetsamarbejde og forsvarlig økonomisk forvaltning bør der fastlægges en
finansieringsramme for hele programmets varighed, som udgør det primære
referencegrundlag for budgetmyndigheden inden for rammerne af den årlige
budgetprocedure.
(12)          
I overensstemmelse med forpligtelsen til
sammenhængende og forenklede finansieringsprogrammer, som fremgår af
Kommissionens meddelelse om en gennemgang af EU-budgettet for 2010[29], bør ressourcerne anvendes
sammen med andre EU-støtteinstrumenter, hvis de planlagte programaktiviteter
forfølger mål, som er fælles for forskellige støtteinstrumenter, og
dobbeltfinansiering kan udelukkes. Foranstaltninger, der iværksættes inden for
dette program, bør sikre en sammenhængende anvendelse af Unionens ressourcer
til støtte for toldunionens funktion. 
(13)          
De nødvendige foranstaltninger for den finansielle
gennemførelse af denne forordning skal vedtages i overensstemmelse med Rådets
Forordning (EF, Euratom) nr. xxx/20xx af xxx om finansforordningen vedrørende
De Europæiske Fællesskabers almindelige budget og Kommissionens forordning (EF,
Euratom) nr. xxx/20xx af xxx om gennemførelsesbestemmelser til Rådets
forordning (EF, Euratom) nr. xxx/20xx af xxx (henvisninger til den nye
finansforordning og gennemførelsesretsakten tilføjes senere).
(14)          
Unionens finansielle interesser bør beskyttes ved
hjælp af forholdsmæssige foranstaltninger under hele udgiftscyklussen, herunder
ved forebyggelse, opdagelse og efterforskning af uregelmæssigheder, inddrivelse
af midler, der er gået tabt, udbetalt uretmæssigt eller anvendt forkert, og
efter omstændighederne med sanktioner.
(15)          
For at sikre ensartede betingelser for
gennemførelsen af denne forordning bør Kommissionen tillægges gennemførelsesbeføjelser. Disse beføjelser bør udøves i overensstemmelse med
Europa-Parlamentets og Rådets forordning (EU) nr. 182/2011 af 16. februar 2011
om de generelle regler og principper for, hvordan medlemsstaterne skal
kontrollere Kommissionens udøvelse af gennemførelsesbeføjelser[30].
(16)          
            Eftersom målsætningerne for den
foreslåede foranstaltning, nemlig at fastlægge et flerårigt program, som
forbedrer beskatningssystemernes virkemåde i det indre marked og toldunionens
funktion, ikke på tilfredsstillende vis kan opfyldes af medlemsstaterne, som
ikke effektivt kan udføre det nødvendige samarbejde og den nødvendige
samordning til at gennemføre programmet, og eftersom det derfor, på grund af
programmets virkninger, bedre kan gennemføres på EU-plan, kan Unionen vedtage
foranstaltninger i overensstemmelse med subsidiaritetsprincippet, jf. artikel 5
i TEU. I overensstemmelse med proportionalitetsprincippet, jf. nævnte artikel,
går denne forordning ikke ud over, hvad der er nødvendigt for at opfylde disse
målsætninger.
(17)          
Kommissionen bør bistås af FISCUS-udvalget i
forbindelse med programmets gennemførelse. Udvalgets
hovedansvar vedrører de årlige arbejdsprogrammer.
(18)          
Denne forordning erstatter Europa-Parlamentets og
Rådets beslutning nr. 1482/2007/EF af 11. december 2007 om oprettelse af
et fællesskabsprogram til forbedring af beskatningssystemernes virkemåde i det
indre marked (Fiscalis 2013-programmet) og om ophævelse af beslutning
nr. 2235/2002/EF[31]
og Europa-Parlamentets og Rådets beslutning nr. 624/2007/EF af 23. maj
2007 om fastlæggelse af et handlingsprogram for toldvæsenet i Fællesskabet
(Told 2013)[32].
Disse beslutninger bør derfor ophæves —
VEDTAGET DENNE FORORDNING:
Kapitel I
Almindelige bestemmelser
Artikel 1
Genstand
1.                      
Der fastlægges et flerårigt handlingsprogram
"FISCUS" (i det følgende benævnt "programmet") til at
forbedre beskatningssystemernes virkemåde i det indre marked og toldunionens
funktion. 
2.                      
Programmet består af en tolddel og en
beskatningsdel.
3.                      
Programmet dækker perioden fra den 1. januar 2014
til den 31. december 2020.
Artikel 2
Definitioner
I denne forordning forstås ved:
a)      "told- eller
skattemyndigheder": de myndigheder, der er ansvarlige for at anvende told-
eller skattereglerne
b)      "eksterne eksperter":
1)      repræsentanter for statslige myndigheder,
herunder i lande, der ikke deltager i programmet i henhold til artikel 3, stk.
1 og 2, 
2)      erhvervsdrivende og deres organisationer
3)      repræsentanter for internationale og
andre relevante organisationer
c)      "beskatning" omfatter følgende
skatter og afgifter: 
1)      merværdiafgifter i henhold til direktiv
2006/112/EF
2)      punktafgifter på alkohol i henhold til
direktiv 92/83/EØF
3)      punktafgifter på tobak i henhold til
direktiv 2011/64/EU
4)      afgifter på energiprodukter og
elektricitet i henhold til direktiv 2003/96/EF
5)      alle andre former for skatter og
afgifter, der er omfattet af artikel 2, stk. 1, litra a), i direktiv
2010/24/EU.
Artikel 3
Deltagelse i programmet
1.                      
Deltagerlandene er medlemsstaterne og de lande, der
er omhandlet i stk. 2, under forudsætning af, at betingelserne i stk. 2 og 3 er
opfyldt.
2.                      
Programmet er åbent for deltagelse af følgende
lande:
a)      tiltrædelseslande, kandidatlande og
potentielle kandidatlande, der er omfattet af en førtiltrædelsesstrategi, i
overensstemmelse med de generelle principper og betingelser for disse landes
deltagelse i EU-programmer, som er fastsat i de respektive rammeaftaler,
associeringsrådsafgørelser eller lignende aftaler
b)      lande, som er partnere i den europæiske
naboskabspolitik, hvis de i tilstrækkelig grad har tilnærmet relevant
lovgivning og administrative metoder til den/dem, der er gældende i Unionen. De
pågældende partnerlande deltager i programmet i overensstemmelse med
bestemmelser, som aftales med disse lande efter indgåelse af rammeaftaler om
deres deltagelse i EU-programmer.
3.                      
Eksterne eksperter kan deltage i aktiviteter
organiseret under programmet, når dette er hensigtsmæssigt for at nå de mål,
der er omhandlet i artikel 4 og 5. Eksperterne udvælges på baggrund af deres
kvalifikationer, erfaring og relevante viden i forbindelse med de specifikke
aktiviteter.
Artikel 4
Overordnet målsætning
Programmets overordnede målsætning er at
understøtte toldunionens funktion og styrke det indre marked ved at forbedre
beskatningssystemernes virkemåde gennem samarbejde mellem de deltagende lande,
deres told- og skattemyndigheder, deres embedsmænd og eksterne eksperter.
Denne målsætning vil bl.a. blive målt ved
hjælp af følgende indikator: udviklingen i den opfattelse, som de involverede i
programmet har af programmets bidrag til toldunionens funktion og styrkelsen af
det indre marked.
Artikel 5
Specifikke målsætninger
1.                      
De specifikke målsætninger for programmet er
følgende:
a)      at understøtte forberedelsen af samt en
konsekvent anvendelse og en effektiv gennemførelse af EU-lovgivningen på told-
og skatteområdet
b)      at bidrage til, at told- og
skattemyndighederne fungerer effektivt ved at forbedre deres administrative
kapacitet og mindske den administrative byrde
c)      at forebygge svig og skatteunddragelse,
forbedre konkurrenceevnen og øge sikkerheden ved at styrke samarbejdet med
internationale organisationer, andre statslige myndigheder, tredjelande,
erhvervsdrivende og deres organisationer
d)      at styrke de europæiske virksomheders
konkurrenceevne ved at lette samhandelen og mindske overholdelsesomkostningerne

e)      at beskytte Den Europæiske Unions og
medlemsstaternes finansielle og økonomiske interesser gennem bekæmpelse af svig
og skatteunddragelse 
f)       for tolddelens vedkommende: at bistå
toldmyndighederne med at beskytte borgerne og økonomien i sikkerhedsmæssig
henseende samt med at beskytte miljøet.
2.                      
Hvert af de ovennævnte specifikke målsætninger
måles ved hjælp af en indikator, som er baseret på den opfattelse, som de
involverede i programmet har af dets bidrag til realiseringen af de specifikke
målsætninger.
Kapitel II
Støtteberettigede foranstaltninger
Artikel 6
Støtteberettigede foranstaltninger
I henhold til betingelserne i det årlige
arbejdsprogram, der er omhandlet i artikel 13, ydes der finansiel støtte til
følgende typer af foranstaltninger via programmet:
a)      Fælles foranstaltninger til fremme af
operationelt samarbejde og samordning:
1)      seminarer og workshopper
2)      styringsgrupper til at styre og
koordinere de foranstaltninger, der hører ind under deres kompetenceområde
3)      projektgrupper med deltagelse af et
begrænset antal lande, der nedsættes for en begrænset periode, og som arbejder
for at nå et på forhånd defineret mål med et præcist beskrevet resultat
4)      arbejdsbesøg organiseret af de deltagende
lande eller et tredjeland, som har til formål at give embedsmændene mulighed
for at opnå eller øge deres ekspertise eller viden på henholdsvis told- og
skatteområdet, til arbejdsbesøg organiseret af tredjelande kan kun rejse- og
opholdsomkostninger (ophold og dagpenge) komme i betragtning under programmet
5)      eksperthold, der udgør en struktureret
form for samarbejde af midlertidig eller permanent karakter, som samler
ekspertise til at udføre opgaver på særlige områder eller til at udføre
operationelle aktiviteter, eventuelt med støtte fra online samarbejdstjenester
samt administrativ og materiel bistand
6)      kapacitetsopbygning i den offentlige
forvaltning og støtteforanstaltninger 
7)      undersøgelser
8)      kommunikationsprojekter
9)      alle andre aktiviteter til støtte for de
overordnede og specifikke målsætninger i artikel 4 og 5.
b)      De specifikke fælles foranstaltninger i
tolddelen omfatter overvågningsaktiviteter udført af fælles hold bestående af
Kommissionens tjenestemænd og embedsmænd fra de deltagende lande, som har til
formål at analysere toldpraksis, identificere eventuelle vanskeligheder med
gennemførelsen af regler og i påkommende tilfælde stille forslag om ændring af
EU-regler og arbejdsmetoder.
c)      De specifikke fælles foranstaltninger i
beskatningsdelen omfatter multilaterale kontrolforanstaltninger, der
tilrettelægges af to eller flere deltagende lande, herunder mindst én
medlemsstat, som har til formål at foretage en koordineret kontrol af én eller
flere indbyrdes forbundne skattepligtige personers skatte- og afgiftstilsvar.
d)      It-kapacitetsopbygning, nemlig udvikling,
vedligeholdelse, drift og kvalitetskontrol af EU-komponenterne, jf. punkt 4 i
bilag II, i følgende systemer:
1)      europæiske informationssystemer, som
anført i punkt 1, 2 og 3 i bilag II
2)      nye europæiske informationssystemer, der
oprettes i medfør af EU-lovgivningen.
e)      Udbygning af de menneskelige kompetencer:
fælles uddannelsestiltag til at understøtte de nødvendige faglige færdigheder
og kundskaber på told- og skatteområdet.
Artikel 7
Specifikke gennemførelsesbestemmelser for fælles foranstaltninger
1.                      
De deltagende lande sikrer, at embedsmænd, som
udnævnes til at deltage i de fælles tiltag, har en passende profil og passende
kvalifikationer.
2.                      
De deltagende lande træffer de nødvendige
foranstaltninger til at gennemføre de fælles foranstaltninger, bl.a. ved at
skabe bevidsthed om disse tiltag hos told- og skattemyndighederne og ved at
sikre en optimal anvendelse af de samlede resultater.
Artikel 8
Særlige gennemførselsforanstaltninger 
for de europæiske informationssystemer
1.                      
Kommissionen og de deltagende lande sikrer, at de
europæiske informationssystemer, der er omhandlet i punkt 1, 2 og 3 i bilag II,
udvikles, drives og vedligeholdes efter hensigten.
2.                      
Kommissionen koordinerer i samarbejde med de
deltagende lande de aspekter af fastlæggelsen og driften af både EU- og
ikke-EU-komponenterne i de systemer og infrastrukturer, der er omhandlet i
punkt 1, 2 og 3 i bilag II, som er nødvendige for at sikre, at de er
funktionsdygtige og kan sammenkobles, samt at de hele tiden forbedres.
Artikel 9 
Specifikke gennemførelsesbestemmelser for fælles uddannelsesforanstaltninger
1.                      
De deltagende lande integrerer uddannelsesindhold,
der er udviklet i fællesskab, herunder e-læringsmoduler, uddannelsesprogrammer
og i fællesskab aftalte uddannelsesstandarder i deres nationale
uddannelsesprogrammer.
2.                      
De deltagende lande sørger for, at deres embedsmænd
får den nødvendige grund- og videreuddannelse til at kunne erhverve de fælles
faglige færdigheder og kundskaber i overensstemmelse med
uddannelsesprogrammerne.
3.                      
De deltagende lande fremmer den nødvendige
sprogundervisning for at embedsmændene kan tilegne sig tilstrækkelige
sprogkundskaber til at kunne deltage i programmet.
Kapitel III
Den finansielle ramme
Artikel 10
Den finansielle ramme
1.                      
Finansieringsrammen for gennemførelsen af
programmet er 777 600 000 EUR (i løbende priser).
2.                      
Programmets finansieringsramme kan også anvendes
til at dække udgifter til forberedelses-, opfølgnings-, kontrol-, revisions- og
evalueringsaktiviteter, som er nødvendige for at forvalte programmet og
realisere dets målsætninger; navnlig undersøgelser, ekspertmøder, informations-
og kommunikationsforanstaltninger, herunder videreformidling af Den Europæiske
Unions politiske prioriterede områder, under forudsætning af at disse vedrører
de overordnede målsætninger i denne forordning, udgifter i forbindelse med
informationsnetværk, som tager sigte på databehandling og -udveksling, samt
alle andre udgifter til teknisk og administrativ bistand, som Kommissionen
måtte afholde i forbindelse med forvaltningen af programmet.
Artikel 11
Støtteformer
1.                      
Kommissionen gennemfører programmet i
overensstemmelse med finansforordningen.
2.                      
Økonomisk støtte fra Unionen til aktiviteterne i
artikel 6 ydes i form af: 
a)       tilskud
b)       kontrakter om offentlige indkøb
c)       godtgørelse af eksterne eksperters
udgifter, jf. artikel 3, stk. 3.
3.                      
Medfinansieringssatsen for tilskud er op til
100 % af de støtteberettigede udgifter, hvor sidstnævnte er udgifter til
rejse og ophold, udgifter i forbindelse med tilrettelæggelsen af arrangementer
og dagpenge. Satsen anvendes i forbindelse med alle støtteberettigede
foranstaltninger med undtagelse af eksperthold. For denne kategori af
støtteberettigede foranstaltninger fastlægges medfinansieringssatsen i det
årlige arbejdsprogram, hvis foranstaltningerne kræver tildeling af tilskud. 
Artikel 12
Beskyttelse af EU's finansielle interesser 
1.                      
Kommissionen træffer egnede foranstaltninger til at
sikre, at EU's finansielle interesser bliver beskyttet, når der gennemføres
aktioner, der finansieres i henhold til denne forordning; beskyttelsen skal
sikres ved foranstaltninger til forebyggelse af svig, bestikkelse og andre
ulovlige aktiviteter, ved effektiv kontrol og, hvis der konstateres
uregelmæssigheder, ved inddrivelse af de uretmæssigt udbetalte beløb samt efter
omstændighederne ved sanktioner, der skal være effektive, stå i rimeligt
forhold til overtrædelsens grovhed og have afskrækkende virkning. 
2.                      
Kommissionen eller dens befuldmægtigede og
Revisionsretten har beføjelse til gennem bilagskontrol og kontrol på stedet at
kontrollere alle tilskudsmodtagere, kontrahenter og underkontrahenter, som har
modtaget EU-midler i henhold til programmet.
3.                      
Det Europæiske Kontor for Bekæmpelse af Svig (OLAF)
kan efter procedurerne i Rådets forordning (Euratom, EF) nr. 2185/96 af 11.
november 1996 om Kommissionens kontrol og inspektion på stedet med henblik på
beskyttelse af De Europæiske Fællesskabers finansielle interesser mod svig og
andre uregelmæssigheder[33]
foretage kontrol og inspektion på stedet hos økonomiske aktører, der
direkte eller indirekte er berørt af finansieringen, for at klarlægge, om der
er begået svig, bestikkelse eller andre ulovlige aktiviteter, der berører EU's
finansielle interesser, i forbindelse med en aftale om tilskud, en afgørelse om
ydelse af tilskud eller en kontrakt om EU-finansiering. 
4.                      
Rammeaftaler, associeringsrådsafgørelser eller
lignende aftaler med tredjelande og internationale organisationer, aftaler om
tilskud og afgørelser om ydelse af tilskud og kontrakter som følge af
gennemførelsen af denne forordning, skal udtrykkeligt give Kommissionen,
Revisionsretten og OLAF beføjelse til at foretage denne kontrol og inspektion
på stedet; denne bestemmelse berører ikke stk. 1, 2 og 3.
Kapitel IV
Gennemførelsesbeføjelser 
Artikel 13
Arbejdsprogram
1.                      
Kommissionen gennemfører programmet ved hjælp af et
årligt arbejdsprogram for hver enkelt del i programmet, herunder programmets
prioriteringer, fordelingen af budgettet og evalueringskriterierne for støtte
til foranstaltningerne. Disse gennemførelsesretsakter vedtages efter
undersøgelsesproceduren i artikel 14, stk. 2, og i henhold til
finansforordningen. 
2.                      
For tolddelens vedkommende skal Kommissionen ved
udarbejdelsen af det årlige arbejdsprogram tage højde for den fælles tilgang
til toldpolitikken, der løbende skal tilpasses den seneste udvikling af
Kommissionen og medlemsstaterne i fællesskab i Toldpolitikgruppen, som består
af Kommissionens og medlemsstaternes ledere af toldadministrationerne eller
disses repræsentanter. 
3.                      
Kommissionen underretter regelmæssigt
Toldpolitikgruppen om foranstaltninger i forbindelse med gennemførelsen af
tolddelen i programmet.
Artikel 14
Udvalgsprocedure
1.                      
Kommissionen bistås af et FISCUS-udvalg. Udvalget
kan mødes i to separate sammensætninger, én til at dække aspekter vedrørende
tolddelen og én vedrørende programmets beskatningsdel. Dette udvalg er et
udvalg i henhold til forordning (EU) nr. 182/2011.
2.                      
Når der henvises til dette stykke, anvendes
artikel 5 i forordning (EU) nr. 182/2011.
Kapitel V
Overvågning og evaluering
Artikel 15 
Overvågning af programforanstaltninger
1.                      
Kommissionen overvåger i samarbejde med de
deltagende lande programmet for at følge gennemførelsen af
programforanstaltningerne.
2.                      
Nøgleresultatindikatorerne i artikel 5, stk. 2,
anvendes bl.a. til at måle programmets effekt og virkning. De måles op mod
foruddefinerede basisscenarier, der afspejler situationen, inden
foranstaltningerne blev gennemført.
Artikel 16
Evaluering
1.                      
Kommissionen sikrer, at der i tide til at kunne
indgå i beslutningsprocessen udarbejdes en midtvejsevaluering og en endelig
evaluering af programmet, som sætter fokus på relevante evalueringsspørgsmål.
Resultaterne tages i betragtning, når der træffes beslutning om en eventuel
forlængelse, ændring eller suspendering af efterfølgende programmer.
Evalueringerne udarbejdes af en uafhængig ekstern evaluator.
2.                      
Senest medio 2018 udarbejder Kommissionen en
rapport om midtvejsevalueringen af realiseringen af målsætningerne for
programforanstaltningerne, effektiviteten af ressourceudnyttelsen og programmets
europæiske merværdi. Rapporten behandler endvidere forenklingen, målenes
fortsatte relevans samt programmets bidrag til Unionens prioriterede mål om
intelligent, bæredygtig og inklusiv vækst.
3.                      
Inden udgangen af 2021 udarbejder Kommissionen en
endelig evalueringsrapport om programmets langsigtede effekt og bæredygtigheden
af dets virkninger.
4.                      
De deltagende lande stiller på Kommissionens
anmodning alle data og oplysninger til rådighed, der er relevante i forbindelse
med udarbejdelsen af Kommissionens rapporter om midtvejsevalueringen og den
endelige evaluering.
Kapitel
VI 
Afsluttende bestemmelser
Artikel 17
Ophævede retsakter 
Beslutning nr. 1482/2007/EF og nr. 624/2007/EF
ophæves med virkning fra den 1. januar 2014.
Finansielle forpligtelser i forbindelse med
foranstaltninger i medfør af nævnte beslutninger er dog fortsat underlagt
beslutningernes bestemmelser, indtil de er afsluttet.
Artikel 18
Ikrafttrædelse
Denne forordning træder i kraft på
tyvendedagen efter offentliggørelsen i Den Europæiske Unions Tidende.
Den finder anvendelse fra den 1. januar 2014.
Denne forordning er bindende i alle
enkeltheder og gælder umiddelbart i hver medlemsstat.
Udfærdiget i Bruxelles, den [...].
På Europa-Parlamentets vegne                    På
Rådets vegne
Formand                                                        Formand
BILAG 
I.
Programmets operationelle målsætninger
Der er følgende operationelle målsætninger for
gennemførelsen og overvågningen af en eller flere af de specifikke målsætninger
i artikel 5:
1.                      
Iværksættelse af foranstaltninger, der styrker den
fælles forståelse og gennemførelsen af EU-lovgivningen på told- og
skatteområdet
2.                      
Støtte og fremme af fælles operationelle
aktiviteter på told- og skatteområdet
3.                      
Udvikling og vedligeholdelse af de europæiske
informationssystemer på told- og skatteområdet
4.                      
Udbygning af færdigheder og kompetencer på told- og
skatteområdet for told- og skatteembedsmænd og eksterne eksperter
5.                      
Støtte til udviklingen af en e-administration for
told- og skattemyndigheder og eksterne interessenter
6.                      
Iværksættelse af foranstaltninger på told- og
skatteområdet, som omfatter tredjelande og eksterne eksperter
7.                      
Støtte til kortlægning og udveksling af eksempler
på bedste praksis
8.                      
Etablering af eksperthold, der sammen udfører
specifikke operationelle opgaver.
II. De europæiske informationssystemer og
disses EU-komponenter
I henhold til artikel 6, litra d)
1.                      
De fælles europæiske informationssystemer:
a)       Common Communication Network/Common
Systems Interface (CCN/CSI), CCN mail3, CSI bridge, http bridge, CCN LDAP og
værktøjer i tilknytning hertil, CCN web portal, CCN monitoring
b)      støttesystemer, navnlig værktøjet til
applikationskonfiguration til CCN, værktøjet til styring af leveringen af
it-tjenesteydelser ("Tool for Automated Supply MANagement" (TASMAN)),
aktivitetsrapporteringsværktøjet ("Activity Reporting Tool" (ART2),
TAXUD electronic management of project online (TEMPO), service management tool
(SMT), forbrugerforvaltningssystemet (UM), BPM-systemet,
tilgængelighedsdashbordet (AvDB), it-servicemanagementportalen, styring af
fortegnelses- og brugeradgang 
c)       Told- og skatteprogrammernes
informations- og kommunikationsrum (PICS).
2.                      
Toldspecifikke europæiske informationssystemer:
a)       Toldspecifikke datamatiserede
forsendelsessystemer, bl.a. det (nye) edb-toldtransitsystem ((N)CTS), NCTS TIR
vedrørende Rusland, udførselskontrolsystemet (ECS) og indførselskontrolsystemet
(ICS). Følgende applikationer/komponenter støtter disse systemer: systemet til
udveksling af data med tredjelande (SPEED bridge), SPEED Edifact Converter Node
(SPEED-ECN), Standard SPEED Test Application (SSTA), Standard Transit Test
Application (STTA), Transit Test Application (TTA), Central Services/Reference
Data (CSRD), Central Services/Management Information System (CS/MIS).
b)      EU's risikostyringssystem (CRMS), som
omfatter risikoinformationsformularer (RIF) og de fælles CPCA-profilers
funktionelle domæner
c)       Systemet for de erhvervsdrivende
(Economic Operators System (EOS)), der omfatter EORI (Economic Operator
Registration and Identification), AEO (Authorized Economic Operators), RSS, den
regionale støttestrategi og en gensidig anerkendelse af partnerlandenes
funktionelle domæner. Generic Web Service er en støttekomponent til dette
system.
d)      Tarifsystemet (TARIC3), der er et
referencedatasystem for andre applikationer, som f.eks. kvotestyringsordningen
(QUOTA2), SURV2, systemet til overvågning af forvaltnings- og kontrolsystemet,
det europæiske bindende tariferingssystem (EBT13), Den europæiske
toldfortegnelse over kemiske stoffer (ECICS2). Den kombinerede nomenklatur (KN)
og applikationer til suspensioner (Suspensions) forvalter oplysninger af retlig
karakter med direkte forbindelse til tarifsystemet.
e)       Kontrolapplikationer, navnlig specimen
management-systemet (SMS) og informationssystemet for forædlingsprocedurer
(ISPP).
f)       Systemet vedrørende forfalskninger og intellektuelle
ejendomsrettigheder (COPIS).
g)       Dataformidlingssystemet (DDS2), som
forvalter al information, der gøres tilgængelig for offentligheden via
internettet.
h)       Informationssystemet til bekæmpelse af
svig (AFIS).
3.                      
Skattespecifikke europæiske informationssystemer:
a)       Momsrelaterede systemer, navnlig
momsinformationsudvekslingssystemet (VIES), og momsrefusion, herunder den
oprindelige VIES-applikation, VIES-overvågningsværktøjet, det statistiske
system for beskatning, VIES-on-the-web, konfigurationsværktøjet til
VIES-on-the-web, testværktøjer for VIES og momsrefusion, algoritmer for
momsnumrene, udveksling af elektroniske momsformularer, moms på e-tjenester
(VoeS) VoeS-testværktøj, testværktøj til elektroniske momsformularer.
b)      Inddrivelsesrelaterede systemer, navnlig
elektroniske formularer til inddrivelse af fordringer, elektroniske formularer
til den ensartede akt, der hjemler ret til eksekution (IPE), og formularer til
ensartede meddelelser (UNF).
c)       Systemer med relation til direkte
beskatning, navnlig systemet til opsparingsbeskatning, testværktøjet til
opsparingsbeskatning, elektroniske formularer til direkte beskatning,
skatteregistreringsnummeret (TIN-on-the-web), udveksling af oplysninger i
forbindelse med artikel 8 i direktiv 2011/16/EU og tilknyttede testværktøjer.
d)      Andre beskatningsrelaterede systemer,
navnlig "Taxes in Europe"-databasen (TEDB), CNN/Mail til OECD-lande.
e)       Punktafgiftssystemer, navnlig SEED,
systemet til udveksling af afgiftdata, EMCS, systemet til kontrol af
punktafgiftspligtige varers bevægelser, elektroniske MVS-formularer, TA (Test
Application).
f)       Andre centrale systemer, navnlig
medlemsstaternes kommunikations- og informationsapplikation (MSCIA),
selvbetjeningstestsystemet (SSTS), beskatningsrelaterede statistiksystemer, den
centrale applikation for webformularer, de centrale
tjenester/ledelsesinformationssystemer for punktafgifter (CS/EMCS).
4.                      
EU-komponenter i de europæiske
informationssystemer:
a)       It-aktiver, som f.eks. systemernes
hardware, software og netværksforbindelser, herunder den dertil knyttede
datainfrastruktur.
b)      De nødvendige it-tjenester til at støtte
udviklingen, vedligeholdelsen, forbedringen og driften af systemerne.
c)       Alle andre elementer, der af
effektivitets-, sikkerhed- og rationaliseringshensyn udpeges af Kommissionen
som værende fælles for de deltagende lande. 
FINANSIERINGSOVERSIGT TIL FORSLAGET

1.                      
FORSLAGETS/INITIATIVETS RAMME 

              1.1.    Forslagets/initiativets betegnelse 
              1.2.    Berørt(e)
politikområde(r) inden for ABM/ABB-strukturen
              1.3.    Forslagets/initiativets
art 
              1.4.    Mål

              1.5.    Forslagets/initiativets
begrundelse 
              1.6.    Varighed
og finansielle virkninger 
              1.7.    Påtænkt(e)
forvaltningsmetode(r) 

2.                      
FORVALTNINGSFORANSTALTNINGER 

              2.1.    Bestemmelser
om kontrol og rapportering 
              2.2.    Forvaltnings-
og kontrolsystem 
              2.3.    Foranstaltninger
til forebyggelse af svig og uregelmæssigheder 

3.                      
FORSLAGETS/INITIATIVETS ANSLÅEDE FINANSIELLE VIRKNINGER 

              3.1.    Berørt(e)
udgiftspost(er) i budgettet og udgiftsområde(r) i den flerårige finansielle
ramme og 
              3.2.    Anslåede
virkninger for udgifterne 
              3.2.1. Sammenfatning af de anslåede virkninger for
udgifterne 
              3.2.2. Anslåede
virkninger for aktionsbevillingerne 
              3.2.3. Anslåede
virkninger for administrationsbevillingerne
              3.2.4. Forenelighed
med indeværende flerårige finansielle ramme
              3.2.5. Tredjeparts
bidrag til finansieringen 
              3.3.    Anslåede virkninger for
indtægterne
FINANSIERINGSOVERSIGT
TIL FORSLAGET

1.                      
FORSLAGETS/INITIATIVETS RAMME 
1.1.                
Forslagets/initiativets betegnelse 

Forslag
til Europa-Parlamentets og Rådets forordning om fastlæggelse af et
handlingsprogram for told og beskatning i Den Europæiske Union for perioden
2014-2020 (FISCUS) og om ophævelse af beslutning nr. 1482/2007/EF og nr.
624/2007/EF

1.2.                
Berørt(e) politikområde(r) inden for
ABM/ABB-strukturen[34]

1404
Toldpolitik
1405
Skattepolitik

1.3.                
Forslagets/initiativets art 

¨ Forslaget/initiativet
drejer sig om en ny foranstaltning 
¨ Forslaget/initiativet
drejer sig om en ny foranstaltning som opfølgning på et pilotprojekt/en
forberedende foranstaltning[35]

X Forslaget/initiativet drejer sig om en
forlængelse af en eksisterende foranstaltning 
¨ Forslaget/initiativet
drejer sig om omlægning af en foranstaltning til en ny foranstaltning 

1.4.                
Mål
1.4.1.          
Det eller de af Kommissionens flerårige strategiske
mål, som forslaget/initiativet vedrører 

Det foreslåede
FISCUS-program bidrager til Europa 2020-strategien for intelligent,
bæredygtig og inklusiv vækst[36]
ved 1) at gøre EU's indre marked mere velfungerende, 2) at opstille en ramme,
der fremmer en stigning i produktiviteten i den offentlige sektor, og 3) at
presse på for at opnå tekniske fremskridt og innovation i de nationale og
europæiske skatteadministrationer.
Beskatningsdelen
Programmet understøtter
bl.a. flagskibsinitiativet på den digitale dagsorden for Europa[37], flagskibsinitiativet
"Innovation i EU"[38]
og flagskibsinitiativet vedrørende en industripolitik for en globaliseret
verden[39].
Programmet støtter de nationale skatteadministrationer i deres bestræbelser på
at udvikle sig til fuldt udbyggede e-skatteadministrationer, men bidrager også
til at mindske den administrative byrde for skatteyderne ved at sikre en bedre
gennemførelse af EU's skattelovgivning.
Programmet understøtter
samtidig akten for det indre marked,[40]
og navnlig nogle af de nøgleområder for skattepolitikken, som fremhæves i
retsakten, samt dem, der vedrører en mindskelse skatteydernes byrde. De
kommende politiske initiativer, som programmet støtter og bidrager til at
gennemføre, f.eks. direktivforslaget om energiafgifter, den nye momsstrategi og
det fælles konsoliderede selskabsskattegrundlag og initiativerne vedrørende
fjernelsen af grænseoverskridende skattemæssige hindringer for borgerne, vil,
når de er vedtaget, bidrage væsentligt til at opfylde målene med akten for det
indre marked.
Tolddelen
Toldunionen er en
grundlæggende del af det indre marked. Det indre marked for varer
kræver, at varer fra tredjelande skal opfylde bestemte formaliteter og andre
krav ved indførsel, eller når de bringes i omsætning. Derefter kan de bevæge
sig frit inden for EU's ydre grænser. Toldmyndighederne understøtter
udviklingen af retfærdige, konkurrenceprægede betingelser for det indre marked
gennem en ensartet anvendelse af fælles regler og forskrifter. De støtter vækst
og innovation i det indre marked ved f.eks. at håndhæve intellektuelle ejendomsrettigheder
ved grænsen (se også den europæiske plan for bekæmpelse af
varemærkeforfalskning og piratkopiering[41]
og den nye strategi for intellektuelle ejendomsrettigheder (IPR) i det indre
marked, der for nylig blev vedtaget af Kommissionen). Svarene på en nyligt
gennemført offentlig høring[42]
om det indre markeds fremtid viser, at brancheforeningerne har store
forventninger til yderligere EU-indsats mod forfalskning og piratkopiering. Som
bekræftet af statistik for IPR-toldaktiviteter[43]
spiller toldmyndighederne en afgørende rolle for en effektiv håndhævelse af
IPR. Programmet understøtter desuden mange forskellige politiske
foranstaltninger inden for rammerne af toldunionen, f.eks. beskyttelsen af EU's
og medlemsstaternes økonomiske interesser gennem opkrævningen af told og
forskellige gebyrer og afgifter på handel samt de fælles bestræbelser på at
bekæmpe svig. I 2010 udgjorde traditionelle egne indtægter ca. 12,3 %
(15,7 mia. EUR) af EU-budgettet[44].
Toldunionen fungerer som den operative del af EU's handelspolitik, for så
vidt angår gennemførelsen af bilaterale og multilaterale handelsaftaler,
opkrævning af told, iværksættelse af handelsforanstaltninger (f.eks.
oprindelsesregler), embargoer og andre restriktioner. Debatoplægget Handel,
vækst og verdensanliggender: Handelspolitikken som et centralt element i EU's
2020-strategi[45],
der blev offentliggjort i november 2010, indeholder dagsordenen for det
internationale toldsamarbejde inden for rammerne af de bilaterale aftaler og i
Verdenstoldorganisationen. Det understreges, at effektive toldprocedurer
reducerer overholdelsesomkostningerne for de handlende, fremmer lovlig handel,
og bidrager til at imødegå de stadig større sikkerhedsrisici og sikkerheds- og
IPR-risici.
Toldunionens bidrager i
stadig højere grad til EU's indre sikkerhed, en rolle som fremover
bliver endnu mere fremtrædende. Det fremgår af Handlingsplanen for den indre
sikkerhedsstrategi[46]
samt af Handlingsplanen om gennemførelse af Stockholmprogrammet[47]. Endvidere bidrager
toldmyndighedernes indgriben, samt samarbejdet mellem dem, politiet og andre
retshåndhævende myndigheder til at nå de globale mål på sikkerhedsområdet, som
f.eks. bekæmpelse af hvidvask af penge, organiseret kriminalitet på tværs af
grænserne og terrorisme.

1.4.2.          
Specifikke målsætninger og berørte
ABM/ABB-aktiviteter 

Specifikke målsætninger og berørte ABM/ABB-aktiviteter
De
berørte ABB-aktiviteter er Toldpolitik (1404) og Skattepolitik (1405).
Programmets specifikke målsætninger er:
1)      at understøtte forberedelsen, en
konsekvent anvendelse og en effektiv gennemførelse af EU-lovgivningen på told-
og skatteområdet
2)      at bidrage til, at told- og
skattemyndigheder fungerer effektivt, ved at forbedre deres administrative
kapacitet og mindske den administrative byrde
3)      at forebygge svig og skatteunddragelse,
forbedre konkurrenceevnen og øge sikkerheden ved at styrke samarbejdet med
internationale organisationer, andre statslige myndigheder, tredjelande,
erhvervsdrivende og deres organisationer
4)      at styrke de europæiske virksomheders
konkurrenceevne ved at lette samhandelen og ved at mindske
overholdelsesomkostningerne
5)      at beskytte EU's og medlemsstaternes
finansielle og økonomiske interesser gennem bekæmpelsen af svig og
skatteunddragelse 
6)      at støtte toldmyndighedernes bestræbelser
på at beskytte borgerne og økonomien, for så vidt angår sikkerhed og
miljøbeskyttelse.

1.4.3.          
Forventede resultater og virkninger

Angiv, hvilke
virkninger forslaget/initiativet forventes at få for modtagerne/målgruppen.
Ud
fra et toldsynspunkt, og fordi toldunionen henhører under EU's enekompetence,
har medlemsstaterne med overdragelsen af deres beføjelser til EU ipso facto
vedtaget, at foranstaltninger på toldområdet bedre kan gennemføres på
EU-plan. EU's retlige ramme sikrer dog ikke i sig selv, at toldunionen
fungerer efter hensigten. Støtteforanstaltningerne i toldprogrammet er
nødvendige for at sikre, at EU's toldlovgivning anvendes på en konvergerende og
ensartet måde, således at der ikke er forskel på behandlingen af
virksomhederne, bekæmpelsen af svig og de retlige forpligtelser.
Ydermere
er mange af aktiviteterne på toldområdet grænseoverskridende og involverer og
påvirker dermed alle 27 medlemsstater. Det er derfor ikke effektivt, at
de ydes af den enkelte medlemsstat. EU-foranstaltningerne er nødvendige for at
understøtte toldarbejdets europæiske dimension, undgå forvridninger på det
indre marked og understøtte en effektiv beskyttelse af EU's grænser. 
Solidaritet
og fælles ansvar er grundprincipperne for toldunionen. Situationer, hvor
behovet for effektive foranstaltninger overstiger det, enkelte medlemsstater
kan levere, er skadelige for EU som helhed. EU's indsats er påkrævet til at
fastholde et offentligt gode i EU, når efterspørgslen i EU (efter f.eks.
sikkerhed) ikke i tilstrækkelig grad kan dækkes af enkelte medlemsstater. I
sådanne tilfælde tager EU's foranstaltninger form af fælles finansiering
af opbygningen af teknisk kapacitet, således at kontrollen bliver effektiv på
trods af visse medlemsstaters begrænsede muligheder.
Hensigten
med programforslaget er at forbedre samarbejdet mellem skatteadministrationerne
og indføre mekanismer og metoder til at forbedre samarbejdet samt til at yde
den nødvendige finansiering til at nå disse mål. I sig selv vil programmet
ikke, når det gennemføres af Kommissionen, føre til en yderligere harmonisering
af de nationale beskatningssystemer, men det vil gøre de muligt at mindske de
negative virkninger af sameksistensen af 27 forskellige beskatningssystemer,
som f.eks. svig, konkurrenceforvridning, den administrative byrde for
administrationer og virksomheder, skatteturisme, osv. Den foreslåede
foranstaltning er derfor en klar ledsageforanstaltning til det indre marked,
som gør det muligt at forbedre den måde, hvorpå de forskellige
beskatningssystemer i det indre marked fungerer.
Selvom
forvaltningen af de nationale beskatningssystemers virkemåde er
medlemsstaternes ansvar, står det på baggrund af de udfordringer, der fremgår
af konsekvensanalysen i forbindelse med forslaget, klart, at der er behov for
et endnu større administrativt samarbejde mellem skattemyndighederne, end det
aktuelt er tilfældet. Samarbejde på tværs af EU giver skattemyndighederne
mulighed for at udvikle synergier, undgå overlapning og udveksle god praksis på
alle skatterelaterede områder, som f.eks. business engineering, it,
internationalt samarbejde, osv. Det nuværende Fiscalis 2013-programs støtte til
skattesamarbejdet har vist sig at være en fordel, og denne erfaring kan blive
meget værdifuld, når der skal reageres på fremtidige udfordringer, navnlig med
hensyn til den forældede teknologiske opbygning, samarbejdsproblemer på det
operationelle plan, for så vidt angår specifikke opgaver, forskellige
finansielle midler til at støtte skattemyndighedernes aktiviteter og problemer
med at etablere et strukturelt samarbejde med skattemyndighedernes vigtigste
interessenter.

1.4.4.          
Virknings- og resultatindikatorer 

Angiv indikatorerne
til kontrol af forslagets/initiativets gennemførelse.
Overvågningen
af programaktiviteterne udføres med henblik på at sikre, at regler og
procedurer for gennemførelsen af programmet anvendes efter hensigten samt for
at kontrollere, hvor succesrigt programmet er med hensyn til at opfylde
målsætningerne. Der bliver indført rammer for overvågningen, som omfatter en
interventionslogik, et sæt klare indikatorer, målemetoder, en
dataindsamlingsplan, en klar og struktureret rapporterings- og
overvågningsproces samt midtvejs- og endelige evalueringer.
Programmets
resultater måles ved hjælp af et sæt klare indikatorer for resultat, virkning
og output, som står i forbindelse med programmets generelle, specifikke og
operationelle målsætninger og etablerer forbindelsen til Kommissionens
forvaltningsplan. Den detaljerede liste over indikatorer for virkning, resultat
og output findes i de respektive programmers konsekvensanalyse. GD TAXUD har
fastsat mål for nogle af programmets operationelle målsætninger. For andres
vedkommende er dette dog ikke muligt på nuværende tidspunkt. GD TAXUD
fastsætter målene for de operationelle målsætninger inden starten på 2020-programmet
og forelægger dem til vedtagelse i programudvalget i forbindelse med
udarbejdelsen af det årlige arbejdsprogram.
Den
overordnede målsætning måles ud fra den udvikling, der sker i den
opfattelse, som alle relevante involverede i programmet har af, hvor meget
programmet bidrager til at støtte toldunionens virkemåde og styrke det indre
marked ved at forbedre beskatningssystemernes virkemåde. Målet er, at
denne opfattelse forbliver stabil eller udvikler sig positivt.
Indikatorerne for de specifikke målsætninger er
angivet i forslagets artikel 5, stk. 2.

1.5.                
Forslagets/initiativets begrundelse 
1.5.1.          
Behov, der skal dækkes på kort eller lang sigt

Forslaget
bidrager til Europa 2020-strategien og gennemførelsen af forskellig anden
EU-lovgivning, som det fremgår af kapitel 1.4.1.

1.5.2.     
Merværdien ved en indsats fra EU's side

Det
er mere fordelagtigt at iværksætte foranstaltninger på EU-plan end i de 27
medlemsstater, som nærmere beskrevet i kapitel 3.2 i begrundelsen.

1.5.3.     
Erfaringer fra lignende foranstaltninger

Fra
et økonomisk synspunkt er foranstaltninger på EU-plan mere effektive. Rygraden
i told- og skattesamarbejdet er et yderst sikkert kommunikationsnet med et højt
sikkerhedsniveau, som er udviklet specielt til formålet, der har været
operationelt siden de første told- og skattesamarbejdsprogrammer først i
90'erne. Det sammenkæder nationale told- og skatteadministrationer på ca.
5 000 forbindelsespunkter. Det fælles it-netværk sikrer, at den
enkelte nationale administration kun behøver at tilkoble sig én gang til denne
fælles infrastruktur for at kunne udveksle alle former for oplysninger. Hvis
dette ikke var tilfældet, var medlemsstaterne nødt til at tilkoble sig 26 gange
til de nationale systemer i de andre medlemsstater.
Andre
hjørnestene i programmet er aktiviteter, der bringer henholdsvis told- og
skatteembedsmænd sammen for at udveksle bedste praksis, lære af hinanden,
analysere et problem eller udarbejde en vejledning. Hvis medlemsstaterne skulle
lære af hinanden ved at udvikle deres egne aktiviteter uden for programmet,
ville de alle have udviklet deres eget sæt værktøj og egne arbejdsmåder.
Synergier mellem aktiviteter ville være gået tabt og fælles aktiviteter ville
ikke være blevet gennemført systematisk i de 27 medlemsstater. Det er meget
mere effektivt, at Kommissionen med støtte fra programmet optræder som formidler
af aktiviteter mellem de deltagende lande.
En
anden vigtig merværdi er af immateriel karakter. Programmet har været
medvirkende til at skabe en følelse af fælles interesse, gensidig tillid og samarbejdsånd
mellem medlemsstaterne og mellem medlemsstaterne og Kommissionen på told- og
skatteområdet.

1.5.4.          
Sammenhæng med andre relevante instrumenter og
eventuel synergivirkning

Et
af de politiske scenarier på toldområdet indebærer finansiel støtte til medlemsstaternes
toldmyndigheder til indkøb af udstyr og til at opbygge deres tekniske
kapacitet. Frem for at udarbejde en finansieringsordning til dette formål under
FISCUS-programmet kan medlemsstaterne trække på andre programmer, herunder de
regionale strukturfonde, til at støtte dette behov. 
I henhold til midtvejsevalueringen af GD Indre Anliggenders
programmer vedrørende forebyggelse og bekæmpelse af kriminalitet (ISEC) og
forebyggelse, beredskab og konsekvensstyring i forbindelse med terrorisme
(CIPS)[48]
giver Told og Fiscalis-programmernes programstyringsmodel de mest lovende
udsigter til en forbedring af forvaltningen af ISEC/CEPS, idet den muliggør en
hurtig og fleksibel reaktion på operationelle behov[49].
Rygraden
i de transeuropæiske it-systemer er CCN/CSI-netværket, der også anvendes
af OLAF til udveksling (og lagring) af information om uregelmæssigheder og
svig. Til dette formål kan begge generaldirektorater udnytte skalafordele.

1.6.                
Varighed og finansielle virkninger 

X Forslag/initiativ af begrænset varighed 
–     
¨  Forslag/initiativ gældende fra den 1.1.2014 til den 31.12.2020 
–     
¨  Finansielle virkninger fra 2014 til 2023 (fra 2021 til 2023 kun for
betalingsbevillinger)
¨ Forslag/initiativ af ubestemt varighed
–     
Iværksættelse med en indkøringsperiode fra ÅÅÅÅ til
ÅÅÅÅ
–     
derefter gennemførelse i fuldt omfang.

1.7.                
Påtænkt(e)
forvaltningsmetode(r)[50] 

X Direkte central forvaltning ved Kommissionen

¨ Indirekte central forvaltning ved uddelegering af gennemførelsesopgaver til:
¨         gennemførelsesorganer
¨         organer oprettet af Fællesskaberne[51]
¨         nationale offentligretlige organer/organer med offentlige
tjenesteydelsesopgaver
¨         personer, som har fået pålagt at gennemføre specifikke
aktioner i henhold til afsnit V i traktaten om Den Europæiske Union, og som er
identificeret i den relevante basisretsakt, jf. artikel 49 i finansforordningen
¨ Delt forvaltning
sammen med medlemsstaterne 
¨ Decentral forvaltning sammen med tredjelande 
¨ Fælles forvaltning
sammen med internationale organisationer (angives nærmere)
Hvis der angives flere
forvaltningsmetoder, gives der en nærmere forklaring i afsnittet
"Bemærkninger".
Bemærkninger 
/

2.                      
FORVALTNINGSFORANSTALTNINGER 
2.1.                
Bestemmelser om kontrol og rapportering 

Hyppighed og
betingelser angives.
Programaktiviteterne overvåges for at sikre,
at regler og procedurer for gennemførelsen af programmet anvendes efter
hensigten (revisionsfunktion). Forslagene til fælles aktiviteter overvåges hele
tiden ved hjælp af en onlinedatabase, aktivitetsrapporteringsværktøjet ART, der
indeholder forslagene og de dertil svarende aktiviteter. Værktøjet gør det
muligt for modtagere af tilskud i henhold til programmet, dvs. medlemsstaternes
told- og skatteadministrationer, at foretage onlineindberetning af udgifterne
til deltagelse i de fælles aktiviteter, som finansieres via tilskuddet.
Medlemsstaterne skal hvert år indsende en finansiel rapport til Kommissionen,
som udarbejdes ved hjælp af ART.
I
forbindelse med it- og uddannelses-/kapacitetsudbygningsaktiviteter, der
finansieres gennem indkøb, gælder standardbestemmelserne vedrørende
rapportering og overvågning. 
Programmet
bliver evalueret to gange. Resultaterne af midtvejsevalueringen vil
foreligge medio 2018. Den endelige evaluering af programmet vil
foreligge inden udgangen af 2021. Medlemsstaterne, der er programmets største
støttemodtagere, skal udføre en stor del af dataindsamlingen enten ved at give
oplysninger om de enkelte værktøjer (hovedsagelig via ART) eller om programmets
følgevirkninger (enten ved at deltage i målinger af den måde, hvorpå programmet
opfattes, eller gennem udarbejdelse af rapporter). 
Hidtil
har evalueringen af de eksisterende programmer fortrinsvis været rettet mod
programmets primære interessenter, nemlig told-/skattemyndighederne og deres
eksperter, der er programmets målgruppe. Da det også er vigtigt at høre
programmets eksterne interessenter (f.eks. de erhvervsdrivende) om den
indvirkning, som programmet har på dem, og i hvor høj grad de drager fordel af
et bedre samarbejde mellem told-/skatteadministrationerne, vil også indirekte
virkninger blive inkluderet i fremtidige programevalueringer.

2.2.                
Forvaltnings- og kontrolsystem 
2.2.1.          
Konstaterede risici 

De
potentielle risici i forbindelse med gennemførelsen af programmet vedrører:
–              
gennemførelsen af den aftale om tilskud, der er
indgået med konsortiet af medlemsstater og kandidatlande. Risikoniveauet anses
for at være lavt, fordi modtagerne er offentlige administrationer i de
deltagende lande.
Gennemførelse
af indkøbsaftaler, som indgås i henhold til programmet. Eksempler på risici kan
være:
–              
medlemsstaterne deklarerer udgifter til en
aktivitet, der ikke er godkendt i henhold til programmet
–              
medlemsstaterne deklarerer de samme udgifter to
gange
–              
indkøbsreglerne overholdes ikke
–              
betaling af en faktura for ydelser, der ikke er
leveret.

2.2.2.          
Påtænkt(e) kontrolmetode(r) 

Hovedelementerne i den anvendte
kontrolstrategi er:
I forbindelse med indkøbskontrakter 
Finansforordningens kontrolprocedurer for indkøb anvendes. Alle indkøbskontrakter indgås i henhold til Kommissionens
tjenestegrenes sædvanlige kontrolprocedure for betalinger under hensyntagen til
kontraktlige forpligtelser og krav om forsvarlig finansforvaltning og
almindelig forvaltning. Forholdsregler mod svig (kontrol, rapporter osv.)
indgår i alle kontrakter, som indgås mellem Kommissionen og støttemodtagere. Der
udarbejdes detaljerede programbetingelser, som udgør grundlaget for hver enkelt
kontrakt. Godkendelsesproceduren følger strengt TAXUD TEMPO's metode:
Foranstaltningerne gennemgås, ændres om nødvendigt og accepteres (eller
afvises) udtrykkeligt. Fakturaer betales aldrig uden et
"godkendelsesbrev". 
Teknisk kontrol i forbindelse med indkøb
GD
TAXUD kontrollerer de leverede ydelser og overvåger operationer og tjenester,
der udføres af kontrahenter. Generaldirektoratet udfører også jævnligt
kvalitets- og sikkerhedsrevision af deres kontrahenter. I forbindelse med
kvalitetskontrollerne sikres det, at de processer, som kontrahenterne rent
faktisk anvender, overholder regler og procedurer i deres kvalitetsprogrammer.
Sikkerhedsrevisioner sætter fokus på specifikke processer, procedurer og
konstruktioner. 
I forbindelse med tilskud
De
betingelser, der gælder for finansiering af aktiviteter, som kan dækkes af
tilskuddet, fremgår af aftalen om tilskud, der indgås med programmets
støttemodtagere (dvs. toldadministrationer i medlemsstater og kandidatlande).
Aftalerne indeholder også et kapitel om kontrolmetoderne. Alle deltagende
administrationer har forpligtet sig til at overholde Kommissionens finansielle
og administrative regler og bestemmelser om udgifter.
Aktiviteter,
hvor støttemodtagerne kan finansiere deres deltagelse gennem tilskud, er opført
i en onlinedatabase (ART – Activity Reporting Tool). Medlemsstaterne
indberetter deres udgifter i den samme database. Databasen har et antal
indbyggede kontrolforanstaltninger til at reducere antallet af fejl.
Medlemsstaterne kan f.eks. kun indberette udgifter i forbindelse med
aktiviteter, som de er blevet opfordret til at deltage i, og de kan kun gøre
det én gang. Ud over de kontrolforanstaltninger, der er indbygget i rapporteringssystemet,
udfører GD TAXUD papirkontroller og kontroller på stedet på grundlag af
stikprøver. Denne kontrolstrategi giver mulighed for at reducere
tilskudsmodtagernes administrative byrde til et minimum og sikre, at den bliver
passende i forhold til det tildelte budget og risikoniveauet. 
GD
TAXUD udfører ud over ovennævnte kontroller traditionel finanskontrol.
Forudgående verifikation af, at forpligtelserne overholdes 
Alle
GD TAXUD's forpligtelser kontrolleres af kontorchefen for menneskelige ressourcer
og finansielle anliggender. Derfor omfattes 100 % af forpligtelserne af
den forudgående verifikation. Proceduren giver stor sikkerhed for, at
transaktionerne er lovlige og formelt rigtige.
Forudgående verifikation af betalinger 
Mindst
én betaling (fra alle udgiftskategorier) pr. uge udvælges tilfældigt til
forudgående verifikation. Denne udføres af kontorchefen for menneskelige
ressourcer og finansielle anliggender. Der er ikke noget mål med hensyn til
dækning, idet formålet med verifikationen er at foretage stikprøver for at
kontrollere, om alle betalinger er foretaget i overensstemmelse med
bestemmelserne. De øvrige betalinger behandles dagligt i overensstemmelse med
gældende regler.
Erklæring fra den anvisningsberettigede, der er bemyndiget ved subdelegation 
Alle
anvisningsberettigede, der er bemyndiget ved subdelegation, underskriver
erklæringer, der understøtter årsberetningen for det pågældende år. Disse
erklæringer dækker foranstaltningerne i programmet. Den anvisningsberettigede,
der er bemyndiget ved subdelegation, erklærer, at foranstaltningerne i
forbindelse med budgetgennemførelsen er udført i overensstemmelse med
principperne for forsvarlig økonomisk forvaltning, at forvaltningen og de
indførte kontrolsystemer har givet tilstrækkelig sikkerhed for transaktionernes
lovlighed og formelle rigtighed, og at risiciene i tilknytning til disse
foranstaltninger, er blevet grundigt kortlagt, rapporteret, samt at der er
gennemført modvirkende foranstaltninger. 
De
etablerede kontrolforanstaltninger gør det muligt for GD TAXUD at opnå
tilstrækkelig sikkerhed for kvaliteten og den formelle rigtighed af udgifterne
og mindske risikoen for manglende overholdelse. For de fælles foranstaltninger
når kontroldybden niveau tre[52]
og for indkøbskontrakter niveau fire[53].
Foranstaltningerne i forbindelse med ovennævnte kontrolstrategi nedbringer de
potentielle risici til næsten nul og når ud til alle støttemodtagere. Flere
foranstaltninger til yderligere at nedbringe risikoen ville medføre
uforholdsvis store omkostninger og er derfor ikke planlagt. GD TAXUD er af den
opfattelse, at der fra et kontrolsynspunkt ikke er forskel på programforslaget
og det nuværende program. Den samme kontrolstrategi vil derfor blive anvendt
til 2020-programmet. Udgifterne til at gennemføre ovennævnte kontrolstrategi
begrænser sig til 2,60 % af budgettet og forventes at holde sig på dette
niveau. 
Programkontrolstrategien anses for effektivt at kunne begrænse risikoen
for manglende overholdelse til næsten nul og for at være passende i forhold til
de risici, som er forbundet med programmet. 

2.3.                
Foranstaltninger til forebyggelse af svig og
uregelmæssigheder 

Angiv eksisterende og
påtænkte forebyggelses- og beskyttelsesforanstaltninger.
Ud
over anvendelsen af myndighedstilsyn vil generaldirektoratet indføre en
strategi til bekæmpelse af svig, som er i overensstemmelse med Kommissionens
nye strategi på området (CAFS), der blev vedtaget den 24. juni 2011 med henblik
på bl.a. at sikre, at dets interne kontrolforanstaltninger i relation
til bekæmpelse af svig, er fuldstændig på linje med CAFS, og at dens metode til
risikostyring af svig egner sig til at afdække områder, hvor der er risiko for
svig samt til at reagere på passende vis. I påkommende tilfælde vil der blive
nedsat netværksgrupper og indført passende it-værktøjer til at analysere
tilfælde af svig i tilknytning til FISCUS-programmet.

3.                      
FORSLAGETS/INITIATIVETS ANSLÅEDE FINANSIELLE VIRKNINGER 
3.1.                
Berørt(e) udgiftspost(er) i budgettet og
udgiftsområde(r) i den flerårige finansielle ramme 

·      Eksisterende udgiftsposter i budgettet 
I samme rækkefølge som
udgiftsområderne i den flerårige finansielle ramme og budgetposterne.
 Udgifts-område i den flerårige finansielle ramme || Budgetpost || Udgiftens art || Bidrag 
 Nummer [Betegnelse …] || OB/IOB ([54])   || fra EFTA[55]-lande   || fra kandidat-lande[56]   || fra tredje-lande || i.h.t. artikel 18, stk. 1, litra aa) i finansforordningen 
   ||   ||   ||   ||   ||   ||   
·      Nye budgetposter, som der er søgt om.
I samme rækkefølge som udgiftsområderne i den flerårige
finansielle ramme og budgetposterne.
 Udgifts-område i den fler-årige finan-sielle ramme || Budgetpost || Udgiftens art Udgiftens art || Bidrag 
 Nummer [Betegnelse…..….] || OB/IOB || fra EFTA-lande || fra kandidat-lande || fra tredje-lande || i.h.t. artikel 18, stk. 1, litra aa) i finansforordningen 
 1 || 14.04.03 – FISCUS (Tolddelen)   || OB || NEJ || JA || NEJ || NEJ 
 1 || 14.04.04 – FISCUS (Beskatningsdelen) || OB || NEJ || JA || NEJ || NEJ 
 1 || 14.01.04.05 FISCUS – Udgifter til den administrative forvaltning || IOB || NEJ || NEJ || NEJ || NEJ 

3.2.                
Anslåede virkninger for udgifterne[57]
3.2.1.          
Sammenfatning af de anslåede virkninger for
udgifterne 

Udgifterne i forbindelse med en eventuel
indførelse af et nyt europæisk it-system, der gennemfører forslaget om en
afgift på finansielle transaktioner, er ikke omfattet i budgettet for
FISCUS-programmet på grund af det tidlige stade i processen, som forslaget
befinder sig på.
i mio. EUR (3 decimaler)
 Udgiftsområde i den flerårige finansielle ramme: || 1 || Intelligent og inklusiv vækst 
 GD: TAXUD ||   ||   || År 2014 || År 2015 || År 2016 || År 2017 || År 2018 || År 2019 || År 2020 || År 2021-2023 || I ALT 
  Aktionsbevillinger ||   ||   
 14.0403 || Forpligtelser || (1) || 71,300 || 73,400 || 75,500 || 77,600 || 79,800 || 82,100 || 84,300 ||   || 544,000 
 Betalinger || (2) || 14,260 || 46,765 || 62,390 || 67,740 || 69,650 || 71,625 || 73,645 || 137,925 || 544,000 
 14.0404 || Forpligtelser || (1a) || 33,100 || 33,100 || 33,100 || 33,200 || 33,200 || 33,200 || 33,300 ||   || 232,200 
 Betalinger || (2a) || 9,268 || 24,163 || 27,473 || 29,818 || 29,863 || 29,873 || 29,908 || 51,834 || 232,200 
 Administrationsbevillinger finansieret over særprogrammer[58] ||   ||   
 14.010405 ||   || (3) || 0,200 || 0,200 || 0,200 || 0,200 || 0,200 || 0,200 || 0,200 ||   || 1,400 
 Bevillinger I ALT til GD TAXUD || Forpligtelser || =1+1a+3 || 104,600 || 106,700 || 108,800 || 111,000 || 113,200 || 115,500 || 117,800 ||   || 777,600 
 Betalinger || =2+2a+3 || 23,728 || 71,128 || 90,063 || 97,758 || 99,713 || 101,698 || 103,753 || 189,759 || 777,600 
  Aktionsbevillinger I ALT || Forpligtelser || (4) || 104,400 || 106,500 || 108,600 || 110,800 || 113,000 || 115,300 || 117,600 ||   || 776,200 
 Betalinger || (5) || 23,528 || 70,928 || 89,863 || 97,558 || 99,513 || 101,498 || 103,553 || 189,759 || 776,200 
  Administrationsbevillinger finansieret over bevillingsrammen for særprogrammer I ALT || (6) || 0 200 || 0,200 || 0,200 || 0,200 || 0,200 || 0,200 || 0,200 ||   || 1,400 
 Bevillinger I ALT under UDGIFTSOMRÅDE 1 i den flerårige finansielle ramme || Forpligtelser || =4+ 6 || 104,600 || 106,700 || 108,800 || 111,000 || 113,200 || 115,500 || 117,800 ||   || 777,600 
 Betalinger || =5+ 6 || 23,728 || 71,128 || 90,063 || 97,758 || 99,713 || 101,698 || 103,753 || 189,759 || 777,600 
 Udgiftsområde i den flerårige finansielle ramme: || 5 || "Administration" 
i mio. EUR (3 decimaler)
   ||   ||   || År 2014 || År 2015 || År 2016 || År 2017 || År 2018 || År 2019 || År 2020 || I ALT 
 GD TAXUD || 
  Menneskelige ressourcer || 15,069 || 15,069 || 15,069 || 15,069 || 15,069 || 15,069 || 15,069 || 105,483 
  Andre administrationsudgifter || 0,610 || 0,610 || 0,610 || 0,610 || 0,610 || 0,610 || 0,610 || 4,270 
 I ALT GD TAXUD ||   || 15,679 || 15,679 || 15,679 || 15,679 || 15,679 || 15,679 || 15,679 || 109,753 
 Bevillinger I ALT under UDGIFTSOMRÅDE 5 i den flerårige finansielle ramme || (Forpligtelser i alt = betalinger i alt) || 15,679 || 15,679 || 15,679 || 15,679 || 15,679 || 15,679 || 15,679 || 109,753 
   ||   ||   || År 2014 || År 2015 || År 2016 || År 2017 || År 2018 || År 2019 || År 2020 || År 2021-2023 || I ALT 
 Bevillinger I ALT under UDGIFTSOMRÅDE 1-5 i den flerårige finansielle ramme || Forpligtelser || 120,279 || 122,379 || 124,479 || 126,679 || 128,879 || 131,179 || 133,479 ||   || 887,353 
 Betalinger || 39,407 || 86,807 || 105,742 || 113,437 || 115,392 || 117,377 || 119,432 || 189,759 || 887,353 
Anslåede
virkninger for aktionsbevillingerne 
–     
X  Forslaget/initiativet medfører anvendelse af
aktionsbevillinger som anført herunder:
Forpligtelsesbevillinger i mio. EUR (3 decimaler)
 Der angives mål og resultater   ò ||   ||   || 2014 || 2015 || 2016 || 2017 || 2018        2019        2020 || I ALT 
 RESULTATER 
 Type resultater[59]   || Resul-taternes gnsntl. omkost-ninger || Resultater (antal) || Omkost-ninger || Resultater (antal) || Omkost-ninger || Resultater (antal) || Omkost-ninger || Resultater (antal) || Omkost-ninger || Resultater (antal) || Omkost-ninger || Resultater (antal) || Omkost-ninger || Resultater (antal) || Omkost-ninger || Samle-de resulta-ter || Samlede omkost-ninger 
 Overordnet målsætning: At styrke det indre marked ved at forbedre toldunionen og beskatningssystemerne gennem samarbejde mellem de deltagende lande, deres told- og skatteadministrationer, embedsmænd og eksterne eksperter 
 Tolddelen ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Kapacitets-opbygning i erhvervsuddannelsesinstituttet || Antal kontrak-ter ||   || ca. 30 || 57,000 ||   || 59,100 ||   || 61,200 ||   || 63,300 ||   || 65,500 ||   || 67,800 ||   || 70,000 ||   || 443.900 
 Fælles foranstalt-ninger || Antal arrange-menter organiseret ||   || ca. 450 || 11,500 ||   || 11,500 ||   || 11,500 ||   || 11,500 ||   || 11,500 ||   || 11,500 ||   || 11,500 ||   || 80.500 
   || Udbygning af den menneske-lige kapacitet || Antal kurser ||   || 2,800 ||   || 2,800 ||   || 2,800 ||   || 2,800 ||   || 2,800 ||   || 2,800 ||   || 2,800 ||   || 19.600 
 Subtotal – tolddelen   ||   || 71.300 ||   || 73,400 ||   || 75,500 ||   || 77,600 ||   || 79,800 ||   || 82,100 ||   || 84,300 ||   || 544,000 
 Beskatningsdelen ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 It-kapacitets-opbygning || Antal it-kontrakter ||   || ca. 20 || 23,300 ||   || 23,300 ||   || 23,300 ||   || 23,300 ||   || 23,300 ||   || 23,300 ||   || 23,300 ||   || 163,100 
 Fælles foranstalt-ninger || Antal arange-menter ||   || ca. 260 || 8,500 ||   || 8,500 ||   || 8,500 ||   || 8,500 ||   || 8,500 ||   || 8,500 ||   || 8,500 ||   || 59,500 
 Udbygning af den menneske-lige kapacitet || Antal kurser ||   ||   || 1,300 ||   || 1,300 ||   || 1,300 ||   || 1,400 ||   || 1,400 ||   || 1,400 ||   || 1500 ||   || 9.600 
 Subtotal - beskatningsdelen ||   || 33.100 ||   || 33,100 ||   || 33,100 ||   || 33,200 ||   || 33,200 ||   || 33,200 ||   || 33,300 ||   || 232,200 
 OMKOSTNINGER I ALT ||   || 104,400 ||   || 106,500 ||   || 108,600 ||   || 110,800 ||   || 113,000 ||   || 115,300 ||   || 117,600 ||   || 776,200 

3.2.2.          
Anslåede virkninger for administrationsbevillingerne
3.2.2.1.    
Resumé 

–     
X  Forslaget/initiativet medfører anvendelse af
administrationsbevillinger som anført herunder:
i mio. EUR (3
decimaler)
   || År 2014 || År 2015 || År 2016 || År 2017 || År 2018 || År 2019 || År 2020 || I ALT 
 UDGIFTS-OMRÅDE 5 i den flerårige finansielle ramme ||   ||   ||   ||   ||   ||   ||   ||   
 Menneskelige ressourcer || 15,069 || 15,069 || 15,069 || 15,069 || 15,069 || 15,069 || 15,069 || 105,483 
 Andre administrations-udgifter || 0,610 || 0,610 || 0,610 || 0,610 || 0,610 || 0,610 || 0,610 || 4,270 
 Subtotal UDGIFTSOMRÅDE 5 i den flerårige finansielle ramme || 15,679 || 15,679 || 15,679 || 15,679 || 15,679 || 15,679 || 15,679 || 109,753 
 Uden for UDGIFTSOMRÅDE 5[60] i den flerårige finansielle ramme   ||   ||   ||   ||   ||   ||   ||   ||   
 Menneskelige ressourcer || p.m. || p.m. || p.m. || p.m. || p.m. || p.m. || p.m. || p.m. 
 Andre administrations-udgifter || p.m. || p.m. || p.m. || p.m. || p.m. || p.m. || p.m. || p.m. 
 Subtotal uden for UDGIFTSOMRÅDE 5 i den flerårige finansielle ramme || p.m. || p.m. || p.m. || p.m. || p.m. || p.m. || p.m. || p.m. 
 I ALT || 15,679 || 15,679 || 15,679 || 15,679 || 15,679 || 15,679 || 15,679 || 109,753 

3.2.2.2.    
 Anslået behov for
menneskelige ressourcer 

–     
X  Forslaget/initiativet medfører anvendelse af
menneskelige ressourcer som anført herunder:
Overslag angives i hele tal (eller med højst
én decimal)
   || År 2014 || År 2015 || År 2016 || År 2017 || År 2018 || År 2019 || År 2020 
  Stillinger i stillingsfortegnelsen (tjenestemænd og midlertidigt ansatte) 
 14 01 01 01 (i hovedsædet og i Kommissionens repræsentationskontorer) || 97 || 97 || 97 || 97 || 97 || 97 || 97 
 14 01 01 02 (i delegationer) || p.m. || p.m. || p.m. || p.m. || p.m. || p.m. || p.m. 
 14 01 05 01 (indirekte forskning) || p.m. || p.m. || p.m. || p.m. || p.m. || p.m. || p.m. 
 10 01 05 01 (direkte forskning) || p.m. || p.m. || p.m. || p.m. || p.m. || p.m. || p.m. 
  Eksternt personale (i fuldtidsækvivalenter)[61] 
 14 01 02 01 (KA, V, MA, UNE under den samlede bevillingsramme) || 26 || 26 || 26 || 26 || 26 || 26 || 26 
 14 01 02 02 (KA, V, UED, LA og UNE i delegationerne) || p.m. || p.m. || p.m. || p.m. || p.m. || p.m. || p.m. 
 14 01 04 05 [62] || - i hovedsædet[63] || p.m. || p.m. || p.m. || p.m. || p.m. || p.m. || p.m. 
 - i delegationerne || p.m. || p.m. || p.m. || p.m. || p.m. || p.m. || p.m. 
 14 01 05 02 (KA, V, UED – indirekte forskning) || p.m. || p.m. || p.m. || p.m. || p.m. || p.m. || p.m. 
 10 01 05 02 (KA, V, UED – direkte forskning) || p.m. || p.m. || p.m. || p.m. || p.m. || p.m. || p.m. 
 Andre budgetposter (skal angives) || p.m. || p.m. || p.m. || p.m. || p.m. || p.m. || p.m. 
 I ALT || 123 || 123 || 123 || 123 || 123 || 123 || 123 
14 angiver det berørte politikområde eller
budgetafsnit.
Personalebehovet vil blive dækket ved hjælp af det
personale, som GD'et allerede har afsat til aktionen og/eller interne rokader i
GD'et, eventuelt suppleret med yderligere bevillinger, som tildeles det
ansvarlige GD i forbindelse med den årlige tildelingsprocedure under
hensyntagen til de budgetmæssige begrænsninger.
Opgavebeskrivelse:
 Tjenestemænd og midlertidigt ansatte || Aktiviteter i forbindelse med selve programforvaltningen[64] og programgennemførelsen, som f.eks. undersøgelser, udvikling, vedligeholdelse og drift af europæiske it-systemer. 
 Eksternt personale || Bistand til aktiviteter i forbindelse med programgennemførelsen, som f.eks. undersøgelser, udvikling, vedligeholdelse og drift af europæiske it-systemer. 

3.2.3.          
Forenelighed med indeværende flerårige finansielle
ramme 

–     
X  Forslaget/initiativet er foreneligt med
indeværende flerårige finansielle ramme.

3.2.4.          
Tredjemands bidrag til finansieringen 

–     
Forslaget/initiativet indeholder ikke bestemmelser
om samfinansiering med tredjemand. 
Anslåede virkninger for indtægterne 
–     
X  Forslaget/initiativet har ingen finansielle
virkninger for indtægterne.
[1]               KOM(2011) 500 endelig af 29. juni 2011, Et budget Europa
2020.
[2]               KOM(2010) 2020 endelig af 3 marts 2010. En strategi for
intelligent, bæredygtig og inklusiv vækst.
[3]               I 2010 stammede ca. 12,3 % (15,7 mia. EUR) af
EU-budgettet fra traditionelle egne indtægter, Generaldirektoratet for
Budgettet, Temarapport om toldkontrolstrategien i medlemsstaterne – Kontrol med
traditionelle egne ressourcer, s. 3.
[4]               Midtvejsevaluering
af Fiscalis 2013: http://ec.europa.eu/taxation_customs/resources/documents/common/publications/studies/fiscalis2013_mid_term_report_en.pdf
Midtvejsevaluering af Told 2013: http://ec.europa.eu/taxation_customs/resources/documents/common/publications/studies/customs2013_mid_term_report_en.pdf
[5]               DELOITTE,
The future business architecture for the Customs Union and Cooperative Model
in the Taxation Area in Europe. 
[6]               Referat
af det 9. møde i Fiscalis-udvalget den 3. maj 2011.
Referat af det 9. møde i Toldudvalget den 11. april 2011.
[7]               Tidligere benævnt transeuropæiske it-systemer.
[8]               EUT L 55 af 28.2.2011, s. 13.
[9]               The Evaluation Partnership, midtvejsevaluering af
Told 2013, side 72-80, RAMBOLL, midtvejsevaluering af Fiscalis 2013, afsnit
268-305.
[10]             KOM(2010) 245 endelig/2 "En digital dagsorden for
Europa".
[11]             KOM(2010) 546 af 6. oktober 2010, Europa
2020-flagskibsinitiativet "Innovation i EU".
[12]             KOM(2010) 682 af 23. november 2010 "En dagsorden for
nye kvalifikationer og nye job".
[13]             KOM(2010) 614, Europa 2020-flagskibsinitiativet
"En integreret industripolitik".
[14]             KOM(2011) 206 endelig.
[15]             KOM(2011) 287. Et indre marked for
intellektuelle ejendomsrettigheder. Fremme af kreativitet og innovation med
sigte på at skabe økonomisk vækst, arbejdspladser af høj kvalitet og
førsteklasses produkter og tjenester i Europa.
[16]             KOM(2010) 612. Handel, vækst og verdensanliggender. Handelspolitikken
som et centralt element i EU's 2020-strategi.
[17]             KOM(2010) 673 endelig af 22.11.2010. Meddelelse fra
Kommissionen til Rådet og Europa-Parlamentet — Strategien for EU's indre
sikkerhed i praksis — Fem skridt hen imod et mere sikkert EU.
[18]             KOM(2010) 171 endelig af 20.4.2010. Meddelelse
fra Kommissionen til Rådet og Europa-Parlamentet — Et område med frihed,
sikkerhed og retfærdighed for EU’s borgere.
[19]             EUT C af …, s. .
[20]             KOM(2011) 500 endelig, del I.
[21]             KOM(2010) 2020.
[22]             EUT L 347 af 11.12.2006, s.1
[23]             EFT L 316 af 31.10.1992, s. 21. 
[24]             EUT L 176 af 5.7.2011, s. 24.
[25]             EUT L 283 af 31.10.2003, s. 51.
[26]             EUT L 84 af 31.3.2010, s. 1.
[27]             KOM(2004) 373.
[28]             Tilføjes senere.
[29]             KOM(2010) 700.
[30]             EUT L 55 af 28.2.2011, s. 13.
[31]             EUT L 330 af 15.12.2007, s. 1.
[32]             EUT L 154 af 14.6.2007, s. 25.
[33]             EFT L 292 af 15.11.1996, s. 2.
[34]             ABM: Activity-Based Management (aktivitetsbaseret ledelse)
– ABB: Activity-Based Budgeting (aktivitetsbaseret budgetlægning).
[35]             Jf. artikel 49, stk. 6, litra a) og b), i
finansforordningen.
[36]             KOM(2010) 2020 endelig af 3. marts 2010. En strategi for
intelligent, bæredygtig og inklusiv vækst.
[37]             KOM(2010) 245 endelig/2. En digital dagsorden for Europa.
[38]             KOM(2010) 546 af 6. oktober 2010. Europa
2020-flagskibsinitiativet "Innovation i EU".
[39]             KOM(2010) 614. Europa 2020-flagskibsinitiativet
"En integreret industripolitik".
[40]             KOM(2011) 206 endelig.
[41]             Vedtaget af Rådet i 2008 (2008/C 253/01).
[42]             SEK(2011) 467 endelig af 13.4.2011. Gennemgang af
svar på den offentlige høring i forbindelse med meddelelsen "På vej mod en
akt for det indre marked".
[43]             http://ec.europa.eu/taxation_customs/resources/documents/customs/customs_controls/counterfeit_piracy/
statistics/statistics_2010.pdf.
[44]             Generaldirektoratet for Budgettet, Temarapport om
toldkontrolordningen i medlemsstaterne – Kontrol med traditionelle egne
indtægter, s. 3
[45]             KOM(2010) 612, Handel, vækst og verdensanliggender, s. 12.
[46]             KOM(2010) 673 endelig af 22.11.2010. Meddelelse fra
Kommissionen til Rådet og Europa-Parlamentet — Strategien for EU's indre
sikkerhed i praksis: Fem skridt hen imod et mere sikkert EU.
[47]             KOM(2010) 171 endelig af 20.4.2010. Meddelelse fra
Kommissionen til Europa-Parlamentet, Rådet, Det Europæiske Økonomiske og
Sociale Udvalg og Regionsudvalget: Et område med frihed, sikkerhed og
retfærdighed for EU’s borgere — Handlingsplan om gennemførelse af
Stockholmprogrammet.
[48]             KOM(2005) 124 af 6. april 2005 har et budget på 745
mio. EUR i den finansielle ramme for 2007-2013.
[49]             Economisti Associati, evaluering af programmerne "Forebyggelse
og bekæmpelse af kriminalitet" og "Forebyggelse, beredskab og
konsekvensstyring i forbindelse med terrorisme og andre sikkerhedsrelaterede
risici", 2. december 2010, s. 89.
[50]             Forklaringer vedrørende forvaltningsmåder og henvisninger
til finansforordningen findes på webstedet BudgWeb: http://www.cc.cec/budg/man/budgmanag/budgmanag_en.html
[51]             Organer omhandlet i artikel 185 i finansforordningen.
[52]             Kontroldybde – niveau 3: kontrol med reference til
oplysninger, der kan bekræftes fuldstændig uafhængigt.
[53]             Kontroldybde – niveau 4: kontrol med reference til og med
adgang til den underliggende dokumentation, som foreligger i den pågældende
fase af processen.
[54]             OB = opdelte bevillinger / IOB = ikke-opdelte bevillinger.
[55]             EFTA: Den Europæiske Frihandelssammenslutning. 
[56]             Kandidatlande og, efter omstændighederne, potentielle
kandidatlande fra Vestbalkan.
[57]             Udgifterne er angivet i løbende priser:
[58]             Teknisk og/eller administrativ bistand og udgifter til
støtte for gennemførelsen af EU's programmer og/eller aktioner (tidligere
BA-poster), indirekte forskning, direkte forskning.
[59]             Resultater er de produkter og tjenesteydelser, der skal
leveres (f.eks. antal finansierede studenterudvekslinger, antal km bygget vej
osv.).
[60]             Teknisk og/eller administrativ bistand og udgifter til
støtte for gennemførelsen af EU's programmer og/eller aktioner (tidligere
BA-poster), indirekte forskning, direkte forskning.
[61]             KA: kontraktansatte, V: vikarer, UED: unge eksperter ved
delegationerne), LA: lokalt ansatte, UNE: udstationerede nationale eksperter. 
[62]             Delloft for eksternt personale under aktionsbevillingerne
(tidligere BA-poster).
[63]             Angår især strukturfonde, Den Europæiske Landbrugsfond for
Udvikling af Landdistrikterne (ELFUL) og Den Europæiske Fiskerifond (EFF).
[64]             Antallet af poster til selve programforvaltningen er
begrænset til 18.